Sevilya bərbəri — Vikipediya\nit. Il Barbiere di Siviglia\n20 fevral 1816\n20 fevral, 1816\nArcintina teatrı, Roma\nSevilya bərbəri (it. Il Barbiere di Siviglia) — Coakkino Rossininin 2 pərdəli Pyer Bomarşenin eyniadlı pyesi əsasında Sezare Sterbini librettosunda opera. Komik janrda olan bu operanın ilk premyerası 20 fevral, 1816-cı ildə Romada Arcintina teatrında oynanılmışdır (it. Almaviva, ossia l’inutile precauzione).\n3.1 I səhnə\n3.2 II səhnə\n4.1 I səhnə\n4.2 II səhnə\nRossininin əsəri belə adlanırmasına səbəb ondan əvvəl Covanni Paizellonun belə bir süjetə müraciət etmiş olması idi. Bundan başqa L. Benda (1786), İ Şults, N. İzuar (1797) və başqaları bu mövzuda opera yazmışdılar. Rossini hələ 1816 cı ildə Arcintina teatrı qarşısında karnaval ərafəsində bir opera yazmaq üçün öhdəlik götürür. Lakin senzura operanın bəstəkarın özü tərəfindən yazmış olduğu liberettoya izin vermir. Karnavala az vaxt qaldığından mövcud liberettolardan birinə müraciət edir. Beləliklə də "Sevilyalı bərbər" ideyası ortaya çıxmış olur. Rossini Paizielloya izin üçün müraciət edir və o da gənc bəstəkarın uğursuzluğuna əmin olaraq ona məmnunluqla razılıq verir. Yeni liberetto Ç. Sterbiniyə tapşırılır. İnadla çalışaraq, bəstə və instrumental işləmələrini 13 günə bitirmiş olur. Operanın primyerası uğursuz keçir, tamaşanın gedişi demək olar ki, Paiziellonun pərəstişkarları tərəfindən pozulurdu. Lakin ikinci tamaşa daha uğurlu alınır. Beləliklə də primyera uğursuzluğu sonradan tədricən populyarlığa yol açmış olur.\nDirijor: Coakkino Rossini\nQraf Almaviva tenor Manuel Qarsiya\nFiqaro, bərbər Bariton Camboni, Luici\nBartolo, doktor, Rozinanın qəyyumu bas və ya bariton Bartolomeo Bottiçelli\nRozina, onun tərbiyəçisi Kiloratur mezzosoprano/soprano Celtruda Riqetti\nBazilio, onun musiqi müəllimi bas Cenobio Vitarelli\nBerta, doktor Bartelonun ev idarəçisi Mezzosoprano Elizabetta Luasle\nFiorello, qraf Almavivin qulluqçusu bas Paolo Byancelli\nNotar, əsgər, musiqiçilər mahnısız\nƏhvalat XVIII əsrdə Sevilyada baş verir.\nI səhnə[redaktə | mənbəni redaktə et]\nSevilya küçəsində sevgilisi Rozina üçün serenada oxuyan qraf Almavivanı musiqiçilər müşayiət edir. Bu gözəl it. “Ессо ridente in cielo” nəğməsidir. Lakin hər şey əbəsdir. Rozina qəyyumu doktor Bartolonun ucbatından onlara çavab vermə bilmir. Bundan qıcıqlanan qraf musiqiçiləri öz qulluqçusu Fiorello ilə yola salır. Bu an səhnə arxasından şən bariton səs eşidilir. Bu özünü öyən və şəhərdə hamıya gərəkli olan bərbər Fiqarodur. Məlum olur ki bərbər və qraf bir-birilərini yaxşı tanıyırlar. Qraf bərbərə pul verərək ona Rozina ilə evlənməsinə kömək etməsini xayiş edir. Bərbər plan qurmağa başlayır. Onların müzakirəsinə evdən çölə çıxan doktor Bartolo pozur, və öz-özünə deyir ki, elə bu gün özü Rozina ilə evlənəcəkdir. Bunu qraf və Fiqaro eşidir. Hər iki cəld tərpənmək qərarına gəlirlər. Bartolonun yoxluğundan istifadə edən Almaviva təzədən sernada oxumağa başlayır. Bu zaman o, özünü Lindor kimi təqdim edir. Onu eşidən Rozina eyvana çıxaraq lüfkarlıq göstərir, lakin səs eşitcək tez eyvanı tərk edir. Bu zaman ideya carçısı Fiqaro tədbir tökür: Almaviva əsgər libasında guya sərxoş halda evə daxil olmalı, polkunun şəhərə təhkim olduğunu, onun isə məhz bu mənzildə qalacağını bəyan etməlidir. İdeya qrafa xoş gəlir və səhnə şən duetlə bitir.\nII səhnə[redaktə | mənbəni redaktə et]\nDoktor Bartolonun evi. Hadisələr getdikcə daha da sürətlə inkişaf edir. Rozina özünün kolaratur ariyasını it. Una voce poco fa ("Gecə yarı sükunət") ifa edir. Bu ariyada Rozina naməlum serenada ifaçısı Lindora sevgisini bəyan edir. O, hesab edir ki, Lindora layiqli arvad ola bilərdi. Əks təqdirdə o iblisə, intriqa törədən ilahə Migeraya dönə bilər. Ariyadan sonra Rozina Fiqaro ilə ürəkdolu və səmimi söhbət edir. Əksinə doktor Bartolo ilə həvəzsiz danışır.\nDigər ikinci böyük ariya it. “La calunnia” ("Böhtan") — böhtan və ya pis niyətli dedi-qodu kimi tanınır. Musiqi müəllimi don Bazilio köhnə dostu doktor Bartola şəhərdə Almaviv adlı bir qraf peyda ollduğunu və onun Rozinanın gizlin məşuqu olduğunu xəbər verir. Səhnəarxası bir dialoqda Fiqaro Rozinaya nəql edir ki, Lindor adlı bir yoxsul adam Rozinaya vurulmuş və ondan çavab məktubu gözləyir. Rozina ona cavab məktubu yazaraq gəncə çatdirmaq üçün Fiqaroya verir. İkinci bir dialoqda isə Rozina qəyyumu doktor Bartolonu bu "böhtan şaiyələrə" inanmamağa çağırır. Amma o hər şeyi görür və başa düşür.\nTezliklə qraf Almaviva əsgər qiyafətində peyda olaraq bəyan edir ki onu doktorun evinə təhkim etmişlər. Doktorun etirazları əbəssiz olur. Doktoru sərxoş əsgər hədələyir. Eyni zamanda o, Rozinaya himcimlə Lindor olduğunu başa salır. Aləm bir-birinə qarışmış olur. Qalmaqala sonradan qulluqçu Berta daha sonra isə musiqi müəllimi Bazilio qoşulmuş olurlar. Səs-küyə gələn şəhər mühafizəçiləri sərxoş əsgəri həbs etmək istədikdə o, öz əsl üzünü göstərməli olur.\nII pərdə qalmaqal get-gedə böyüyür. Qraf Almaviva doktor Bartolonun evinə bu dəfə musiqi müəllimi qiyafətində gələrək onu inandırmağa çalışır ki, Don Bazilio xəstələndiyinə görə Rozinaya musiqi dərsi vermək üçün onu əvəz edir. Bir az sonra Fiqaro əlində üz qırxmaq üçün ləyənlə gəlir; o, doktorun üzünü qırxmaqda israrlıdır. Doktorun üzü sabunlu olduğundan və Fiqaro tərəfindən başı qatıldığından sevgililərin gecə qaçışı üçün hazırlıqlarını duya bilmir. Bu an don Bazilio gəlir. O, xəstə deyil. Lakin qrafın ona verdiyi pul kisəsindən sonra o evinə müalicə olunmaq üçün dönür. Bu an doktor Bartolonun ev idarəçisi Bertanın qoca kişilərin evlənmək istəyini istehza edən kiçicik mahnısı səslənir.\nPəncərədən içəri qara plaş geymiş Fiqaro və sonra isə qraf içəri daxil olur. Onlar Rozinanı qaçırmağa hazırlaşırlar. Ona pis niyyətlə gəlmədiklərini anladaraq başa salırlar ki, qraf Almaviv və yoxsul Lindor eyni şəxslərdir. Qaçarkən onlar nərdivanın yerində olmadığını görürlər. Məlum olur ki onu Rozina ilə evlənmək üçün tədarük görən doktor Bartolo götürmüşdür. Bartolonun sifarişi ilə gələn Bazilio və notarı qraf satın ala bilir. Onlar qrafın Rozina ilə kəbnini kəsirlər. Qraf doktor Bartoloya ona heç bir cehizin lazım olmadığını və onları özünə saxlaya biləcəyini deyərək bir təhər yola gətirir. Beləliklə komediya xoş sonluqla bitmiş olur.\n↑ 1 2 Mesa F. Opera (ing.): an encyclopedia of world premieres and significant performances, singers, composers, librettists, arias and conductors, 1597-2000. Jefferson: McFarland & Company, 2007. ISBN 978-0-7864-0959-4\n↑ İnqilabdan qabaq tərtib olunan və yazılan opera lüğıti (rus.)\n↑ [ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid][ölü keçid] Qısa musiqi lüğəti. Savilya bərbəri. (rus.)\n↑ А. А. Xoxlovkina. Qərbi Avropa operası. М., 1962\n"Sevilya bərbəri" operası tamaşaya qoyulub (az.)\n"Sevilya bərbəri" yenidən Bakı səhnəsində (az.)\nMənbə — "https://az.wikipedia.org/w/index.php?title=Sevilya_bərbəri&oldid=6163359"\nBu səhifə sonuncu dəfə 2 oktyabr 2021 20:34 tarixində redaktə edilib.


Missiya başçısı-səfir | Diplomatiyada protokol və etiket | Kayzen\nSəfir – fövqəladə və səlahiyyətli səfir, qısa şəkildə səfir.\nElçi – fövqəladə elçi və səlahiyyətli nazir, qısa şəkildə səlahiyyətli nazir, nazir.\nIşlər üzrə daimi müvəkkil – qısa şəkildə işlər üzrə müvəkkil.\nVenesiya konvensiyası çərçivəsində əksər ölkələrdə universal yanaşmalar istifadə edilsə də, bəzi ölkələrdə özünəməxsus xüsusiyyətlər var.\nBritaniya millətlər Birliyinin üzvləri olan ölkələr arasında diplomatik münasibətlər ali komissarlar adlanan diplomatların xüsusi korpusu tərəfindən həyata keçirilir. Ilkin olaraq bu titul London hökuməti və britaniya dominionlarının mübadilə etdiyi təmsilçilərə şamil edilirdi. 1948-ci ildən etibarən Sent-Ceyms sarayı (ingiltərə kral sarayının tarixən formalaşmış adı) ali komissarları onların səlahiyyətlərinin verilməsi ardıcıllığında diplomatik korpus siyahısına daxil edir. Ali komissarlar və onların ailələri səfirlərə aid bütün toxunulmazlıqlardan istifadə edirlər. Lakin bu toxunulmazlıqlar beynəlxalq hüquqdan irəli gəlmir, Birlik üzvləri ölkələrinin müvafiq parlamentləri tərəfindən qəbul edilmiş xüsusi qanunvericilik əsasında təsbit edilirlər.\nFransa Respublikası və Frankofon cəmiyyətinin üzvləri olan ölkələrin mübadilə etdikləri ali təmsilçilər Britaniya Birliyinin ali komissarının statusuna bərabər statusa malikdilər.\nVatikan diplomatik özləllikləri də tarixən formalaşıb. Vatikan üç kateqoriyalı nümayəndəliklərə malikdir:\nfövqəladə diplomatik nümayəndəliklər;\nmülki işlər üzrə Şuraya (Şuraya dövlət naziri başçılıq edir) tabe olan və ya onun qarşısında cavabdehlik daşıyan daimi diplomatik nümayəndəliklər;\ndinin təbliği və Şərq kilsəsi işləri üzrə konqreqasiyalara tabe olan nümayəndəliklər.\nFövqəladə nümayəndəliklər «a letera» leqatlara yaxud ableqatlara tapşırıla bilər. Leqat-kardinal papanın şəxsi nümayəndəsi qismində çıxış edərək dini və ya siyasi xarakterli xüsusi missiyanı icra edir. Yollandığı ölkədə ona ən ali ehtiram göstərilir. Leqatın digər kateqoriyaları diplomatik statusa malik deyillər.\nVatikanın xarici dövlətlərlə katolik kilsənin statusuna, yaxud ona aidiyyatı olan müqavilələrlə bağlı olan diplomatik münasibətləri ənənəvi olaraq konkordat adlanır və mülki işlər üzrə Şuraya başçılıq edən dövlət nazirinin sərəncamındadırlar.\nOnlar başçıları həm diplomatik, həm də apostol nümayəndəsi funksiyalarını icra edən daimi nümayəndəliklər vasitəsilə həyata keçirilir. Onların təyinatını müəyyən edən papa fərmanı onlara dini məsələlərə aid müəyyən səlahiyyətlər verə bilər.\nKilsə qanunu nunsi və internunsilərə Vatikan və akkreditə olduqları ölkənin hökuməti arasında xoş münasibətləri inkişaf etdirməyi, kilsə işlərinin vəziyyətinə nəzarət etməyi tapşırır. Birinciliyə görə onlar kardinallar istisna olmaqla, bütün yeparxiya (dini inzibati vahid) yepiskoplarından (baş keşişlərdən) üstün mövqedə dururlar. Yepiskop rütbəsində olan nunsi və internunsilər arxiyepiskopun xüsusi razılığı olmadan bütün dini mərasimləri icra edə bilərlər. Onlara kilsədə dini ehtiram göstərilir. Nunsi səfir ranqına (rütbəsinə, dərəcəsinə) malikdir.\nSəfir dərəcəli diplomatik nümayəndəlik başçısını işlər üzrə müvəqqəti müvəkkildən fərqləndirmək üçün sənədlərin ünvanlanması (və ümumən sənədlərdə) zamanı işlər üzrə daimi müvəkkilin fransızca adından – Charge d’Affaires en pied yaxud Charge d’Affaires aves lettres istifadə etmək qəbul edilib. Müvəqqəti işlər üzrə müvəkkilə sənədlər ünvanlayarkən də ümumən qəbul edilmiş fransız adından - Charge d’Affaires ad interim yaxud Charge d’Affaires a.i., istifadə edilir.\nDiplomatik münasibətlər haqqında Vyana konvensiyasına müvafiq olaraq maraqlı hökumətlərin qarşılıqlı razılığı əsasında missiya rəhbərləri üç sinifdən birinə aid edilə bilərlər:\nDövlət başçıları ilə danışıqlar aparmağa akkreditə edilmiş səfirlər, papa nunsiləri və bu cür ranqlı missiyaların digər rəhbərləri (məsələn, Britaniya birliyi ölkələrinin mübadilə etdikləri ali komissarlar);\nDövlət başçıları ilə danışıqlar aparmağa səlahiyyətlənmiş elçilər, keşişlər və papa internunsiləri. Hal-hazırda bu sinif praktiki olaraq mövcud deyil.\nXarici işlər nazirləri ilə danışıqlar aparmağa akkreditə edilmiş işlər üzrə müvəkkillər (en titre, en pied və ya titullu). Bu sinifə nadir hallarda rast gəlinir.\nMissiya başçıları arasında diplomatik protokol qaydaları üzrə birincilik məsələlərini istisna etməklə fərqləndirməyə imkan verilmir.\nƏgər missiya başçısı yerində yoxdursa və ya hər hansı digər səbəbdən (məsələn, xəstəliyə görə) öz üzərinə düşən vəzifələrini yerinə yetirmək imkanına malik deyilsə, yaxud onun vəzifəsi tutulmamış olaraq qalırsa, diplomatik missiyanın üzvü (adətən ranq üzrə növbəti üzv) ad interim (latıncadan müvəqqəti deməkdir) işlər üzrə müvəkkil səlahiyyətlərini icra edir. Bu cür hallarda missiya başçısı və ya onun XIN fəaliyyət göstərdiyi ölkənin müvafiq vəzifəli şəxslərini baş vermiş dəyişikliklər haqqında məlumatlandırır, həmçinin missiya başçısının öz səlahiyyətlərinin icra edilməsinə qayıtması müddəti haqqında xəbər verir. Əgər diplomatik personalın heç bir üzvü missiya başçısı funksiyalarını öz üzərinə götürmək iqtidarında deyilsə, inzibati və ya texniki personalın bir üzvü fəaliyyət göstərdiyi ölkənin nümayəndələrinin razılığı ilə öz hökuməti tərəfindən missiyanın gündəlik inzibati işlərinin icrasının təşkilini öz üzərinə götürməyə səlahiyyətlənə bilər. Əgər ad interim işlər üzrə müvəkkil üzərinə götürdüyü öhdəlikləri yerinə yetirmək iqtidarında deyilsə, o, öz yerinə yeni işlər üzrə müvəqqəti müvəkkil təyin etmir. Bunu onun xarici işlər nazirliyi edir.\nÜçüncü sinif diplomatik nümayəndələrə beynəlxalq praktikada çox az rast gəlinir. Onların mübadiləsi qarşılıqlı surətdə məhdud siyasi və iqtisadi maraqları olan ölkələr arasında baş verir. Işlər üzrə müvəqqəti müvəkkil ölkədə olmayan səfiri, elçini və ya işlər üzrə daimi müvəkkili əvəz edən şəxsdir. Işlər üzrə müvəqqəti müvəkkil bəzən onun səhvən adlandırdıqları kimi səfirliyin (yaxud missiyanın) işlər üzrə müvəqqəti müvəkkili yox, diplomatik nümayəndəliyin başçısıdır. O, protokol ehtiramı istisna olmaqla (ona ehtiram səfirə və elçiyə nisbətən daha az həcmdə göstərilir) diplomatik nümayəndəliyin başçısının bütün hüquq və üstünlüklərinə malikdir.\nDiplomatik praktikada diplomatik işçilərin olmaması səbəbindən səfirliyə, yaxud missiyaya müvəqqəti olaraq administrator qismində xidmətçi (texniki) personaldan olan şəxsin rəhbərlik etməsi hallarına çox az təsadüf edilir. O, diplomatik nümayəndəliyin başçısının hüquq və üstünlüklərinə malik deyil və onun funksiyaları texniki vəzifələrdən ibarətdir: otaqların qaydada olmasına nəzarət, əməkhaqqının ödənilməsi və s. O, fəaliyyət göstərdiyi ölkənin qurumlarını ikitərəfli münasibətlərin məsələləri üzrə ziyarət etmir, başqa sözlə desək, diplomatik münasibətləri davam etdirə bilməz.\nDiplomatik münasibətlər ilk dəfə qurulduğu halda səfirin gəlişindən öncə səfirliyin təsisinin hazırlığı məqsədi ilə ölkəyə adətən diplomatik və inzibati-texniki işçilər qrupu göndərilir. Ranq üzrə birinci diplomat özü ilə öz xarici işlər nazirindən fəaliyyət göstərdiyi ölkənin xarici işlər nazirinin adına qeyd olunan diplomatı işlər üzrə müvəqqəti müvəkkil qismində qəbul etmək haqqında məktub gətirir. Səfirin gəlişinə qədər o, diplomatik nümayəndəliyin başçısı səlahiyyətlərini icra edir.\nFəaliyyət göstərdiyi ölkə ilə razılaşdırılmış şəkildə səfirliyin açılışı zamanı bəzi protokol tədbirləri həyata keçirilə bilər: bayrağın təntənəli ucaldılması, səfirliyin təmsil etdiyi və fəaliyyət göstərdiyi ölkələrin himnlərinin ifa edilməsi.\n, diplomatik missiya\nXaricdəki diplomatik nümayəndəliklər. Konsulluq xidməti\n33 üzv · 38 topik · RSS


23 Oktyabr 2017 23:04\nMilli.Az tanınmış ginekoloq, Azərbaycan Tibb Universitetinin ikinci mama-ginekologiya şöbəsinin müdiri Turab Canbaxışovun ailem.az-a müsahibəsini təqdim edir.\n- Hazırda Azərbaycanda qadınlar arasında ən geniş yayılmış ginekoloji problemlər hansılardır?\n- Bütün dünyada olduğu kimi, Azərbaycanda da qadınlar arasında ən çox rastlanan ginekoloji problemləri iki yerə bölmək lazımdır. Bunlar funksional və anatomik problemlərdir. Yumurtalıqlarda follikullar hər ay əmələ gəlir və partlayır. Onlar partlayandan sonra sovrulur və bir sonrakı ay yenidən əmələ gəlir. O follikullar partlamadığı zaman yumurtalıqda kistalar əmələ gəlir. Bu, yumurtalıqda olan funksional problemdir. Bilirsiniz ki, hər ay xanımlarda uşaqlıqda qanaxma olur, buna aybaşı qanaxması deyilir. Bu da təbii haldır. Yəni yumurtalıqların ifraz etdiyi hormonlarla əlaqəlidir. Bəzən qanaxmaların ritmi pozulur, ancaq biz uşaqlıqda bir patologiya tapa bilmirik, bunlar düzənsiz qanaxmalardır - normal deyil. Səbəbini çox vaxt yumurtalıqlar və digər hormonlarda axtarmaq lazımdır. Anatomik problemlər zamanı isə uşaqlıqda poliplər, miomalar, törəmələr, uşaqlığın anadangəlmə çəpəri, ikiyə ayrılmış uşaqlıq yaxud da uşaqlığın içəri doğru basılmış, yəni yəhərvari uşaqlıq ola bilər.\n- Bütün bunlar bir problem kimi aradan qaldırıla bilər?\n- Deyim ki, yəhərvari uşaqlıq çox da böyük problem deyil, amma digərləri vacibdir. Miomalar və digər problemlər isə cərrahi müdaxilə ilə düzələ bilər. Birinci yerdə olan isə yumurtalıqların problemidir. Bu kistaların da demək olar ki, çoxu əməliyyatlıq kistalar deyil. 90 faizi xoşxassəlidir və onlar təxminən öz-özünə sovrula bilən kistalardır. Bundan əlavə, uşaqlıq boynunun problemləri də var. Bilirik ki, uşaqlıq boynunda papiloma deyilən bir virus ola bilər, o, uşaqlıq boynuna yerləşir və adətən cinsi əlaqə ilə keçir. Bu, 10-15-20 il ərzində uşaqlıq boynunda qalarsa, orada uşaqlıq boynunun xərçəngini yarada bilər.\n- Bildiyiniz kimi, Azərbaycanda qohum evliliyi geniş yayılıb. Bu nikahlardan doğulan uşaqlarda hansı xəstəliklərə rast gəlinir?\n- Bəli, qohum evliliyi bizdə çox aktual bir mövzudur. Bəzi rayonlarda, hətta bəzi şəhərlərdə evliliklər istər-istəməz uzaq da olsa qohumluğa səbəb ola bilər. Ancaq burada daha çox problem olaraq qohumluq nikahından söz getmir. Burada söhbət Azərbaycanda insanların bəzi xəstəliklərin daşıyıcısı olmalarından gedir. Daha çox rast gəlinən talassemiya, əzələ xəstəlikləri (SMA), ailəvi aralıq qızdırması (FMF) və s. Talassemiya xəstəliyi daha çox qan azlığına səbəb olur. O, xəstəlik kimi də özünü büruzə verə bilər, gizli qalıb övladına da keçə bilər. Bu zaman qan çox aşağı olur və ona sümük iliyinin transplantasiyası, yaxud daimi qan köçürülməsi həyata keçirilir. Bu, çox ağır xəstəlikdir. Nikahda olan insanların daşıyıcılığı varsa, özləri sağlam olsalar belə, övladlarına keçə bilər. O cümlədən bəzi dəri xəstəlikləri var. Misal üçün ixtiozis. Son bir il ərzində biz üç uşağa dəri xəstəliyinin diaqnozunu qoymuşuq. Anada da, atada da bir problem yoxdur, amma uşaq doğulur, bir ay sonra başlayır bütün dərisi pul-pul olmağa, soyulmağa.\nÜrək qüsurları qohum nikahlarında daha çox ortaya çıxır. Bizim orqanlarımız içərisində ən mürəkkəb quruluşa malik orqan ürəkdir. Biz qohum nikahından onun üçün qorxuruq ki, qohumlarda adətən müəyyən xəstəliklərin daşıyıcılığı olur. Yəni qohum o deməkdir ki, onların kökü bir yerə gedib çıxır. Onun kökündə bir xəstəlik mövcuddursa, bu o deməkdir ki, cütlüyün hər ikisində də xəstəliyin daşıyıcılığı var. Bu xəstəliyin də daşıyıcılığı varsa, uşaqlarında ortaya çıxma ehtimalı yüksəlir.\n- Yəni hər ikisi talassemiya daşıyıcısı olan cütlük qətiyyən evlənməməlidir?\n- Son illər respublika üzrə nikahdan əvvəl talassemiyadan analiz verilir. Bu hal talassemiyanın qarşısını tamamilə alır deməsək də, ən azından diaqnozunu zamanında qoya bilirik. Yəni iki talassemiya daşıyıcısı olan cütlük bir araya gəlirsə, o demək deyil ki, onlar mütləq ayrılmalıdır. Onun da çarəsi var. Hamiləliyin 4-cü ayında müəyyən testlər olunur və dölün xəstə olub-olmadığını müəyyən edərək, hamiləliyin davam etdirilib-etdirilməməsinə qərar verə bilirik.\n- Talassemiyalı uşaqlarla bağlı sizə hamilə qaldıqdan sonra müraciət edirlər?\n- Deyim ki, talassemiyalı uşaqlarla bağlı hamilələr bizə yönləndirilir. Talassemiya diaqnozu üçün ana bətnində amniosentez deyilən bir prosedur edib analizə göndəririk. Son zamanlar adətən uşaqlar doğulmadan bizə müraciət edirlər, amma daha əvvəllər gec müraciət edirdilər. Məsələn, talassemiya xəstəliyi olan uşağı olub, onu müalicə edirdilər və ikincisinə hamilə qaldıqda gəlirdilər. Yəni bir xəstəliyin qurbanı olduqdan sonra bizə müraciət edirdilər.\n- Siz ana bətnində döl üzərində əməliyyatlar aparırsınız. Hansı hallarda bu cür əməliyyatlar vacibdir?\n- Son üç ildir ki, Azərbaycanda ana bətnində əməliyyatlar keçiririk və əksəriyyəti uğurlu dur. Daha çox inkişaf edən orqanlarda anatomik problemlər olur. Məsələn, böyrəyin çox böyük bir törəməsi olur, içi maye ilə dolu. O isə bağırsaqları, ürəyi əzə bilir, ağciyərin inkişafına mane olur ki, bu, sonradan ürək çatışmazlığına və ana bətnində ürəyin dayanmasına səbəb olur. Biz ana bətnində ikən o mayeni boşaldaraq döş qəfəsinə düşən təzyiqi aradan qaldırırıq və ağciyərlər normal inkişaf edir. Yaxud ağciyərə maye yığılır. Onu da boşaldaraq və ya döş qəfəsinə daimi stend qoyaraq, suyun yığılmasının qarşısını alırıq və uşaq doğulanda onun nəfəs almasında bir problem yaranmır. Yaxud da bağırsaqların hamısının çöldə olması. Bu da bizdə görülən patologiyalardan biridir. Bunun adı qastroşizisdir. Bu zaman da dölün ətrafındakı maye bağırsaqlara mənfi təsir edir və doğuşdan sonra o bağırsaqları içəri salmaq mümkün olmur, ya da kəsilir. Bu dəfə uşağa ciddi bir travma dəyir, həyatı üçün çox təhlükəli olan bir hala gətirib çıxarır. Ona görə də bətndəki bütün mayenin dəfələrlə dəyişilməsi prosedurunu həyata keçiririk, bağırsaqlara zərər dəymir və doğuşdan sonra əməliyyatla bağırsaqlar içəri yerləşdirilir.\n- Bəs bu əməliyyatlar içərisində ən çətini hansıdır?\n- Ən çətin uşaqlarda qan problemi olanlardır. Buna qan uyğunsuzluğu dediyimiz bir xəstəlik də daxildir. Burada adətən döl ana bətnində tələf olur. Çünki anada yaranan immunitet sayəsində dölün qan hüceyrələri parçalanır. Qan parçalandığı üçün də uşaq qansız qalır, onun başının dərisinə, bədəninə su yığılır və ödəm əmələ gələrək uşaq tələf olur. O olmasın deyə ana bətnində ikən uşağa bir neçə dəfə qan köçürülür. Hətta ötən həftə belə bir uşağımız dünyaya gəlib və sağ-salamat evinə göndərmişik.\n- Son illər xanımların çoxu gec ailə qurur. Gec yaşda ana olanların dünyaya gətirdiyi uşaqda problemlər olurmu?\n- Bəli, problem yaranma ehtimalı yaşca artır. 35 yaşdan sonra bu, daha da çoxalır. Məsələn, 40 yaşında bir xanımın sağlam dölə sahib olmaq üçün şansı 25 yaşlılara nəzərən 50 faiz azalır. Ona görə bu analar nəzarət altında olmalıdır.\n- Azərbaycanda adətən ginekoloqlar qadınlardır, siz nə əcəb bu sənəti seçdiniz?\n- Bəli, Azərbaycanda adətən ginekoloqların əksəriyyəti qadındır. Mən xaricdə təhsil almışam, Türkiyədə. Amma orada 90 faiz kişi idi. Hətta mən oxuduğum müddətdə 95 faiz idi. Bizim kafedrada 13 nəfər var idi, onun 12-si kişi, biri qadın idi. Əslində ixtisasımla əlaqəli dünya konqreslərdə görüşlərimiz olur, maraqlısı budur ki, ordakıların da əksəriyyəti kişidir.\n- Elə pasiyentiniz olub ki, həyat yoldaşını kişi ginekoloqun müayinə etməsini istəməyib?\n- Əslində bu problem bütün dünyada görülə bilər. Amma həkimlik, ixtisasından asılı olmadan müqəddəs sənətdir. Hər bir həkim qadın və kişi orqanlarının fəaliyyətini və quruluşunu öyrənir. Ələlxüsus, cərrahi profildə, bütün pasiyentlər əməliyyatda paltarsız olur, bununla bağlı ailə tərəfindən nə kimi problem yarana bilər? Ginekologiyada bəzi hallarda bunları başa düşmək olar, ancaq əgər problem ciddidirsə və bir kişi həkimindən başqa heç kim bu problemi həll etmirsə, əlbəttə ki, önəmli olan vicdanlı düzgün müalicədir.\nHamilə qadının bətnində canavar göründü\n11 İyul 2017 11:32


"Bu iddiaları tirajlamaq kimə lazımdır?"\n5 Avqust 15:07 | 20 822\n“Son zamanlar sosial şəbəkələrdə parlamentin buraxılacağı və referendum keçiriləcəyi barədə iddialar geniş vüsət almışdır. Reallığa qətiyyən uyğun olmayan bu fikirlərin kökündə nə dayanır? Hansısa adı çəkilməyən “məlumatlı” şəxslər adından bu iddiaları tirajlamaq kimə lazımdır?”. Bunu SİA-ya açıqlamasında ANAP-ın sədri Abutalıb Səmədov bildirib.\nOnun sözlərinə görə, 2018-ci ildə keçirilən prezident seçkilərində böyük üstünlüklə qələbə qazanmış cənab İlham Əliyevin seçkiqabağı platformasının əsasını islahatların dərinləşməsi konsepsiyası təşkil edirdi: “Təbiidir ki, bu addımların atılması Konstitusiyanın müəyyən müddəalarının dəyişdirilməsini zəruri edə bilərdi və bunun üçün mütləq referendum keçirilməli idi. Söhbət yaranmış 14 iqtisadi rayona uyğun olaraq inzibati-ərazi bölgüsünə yenidən baxılmasından və 12-14 vilayətin yaradılmasından, seçki sisteminin dəyişdirilərək proporsional sistemin bərpa olunmasından və digər məsələlərdən gedir. Bu barədə son dövrlər ictimai fəalların və siyasi partiya liderlərinin çoxsaylı çıxışları oldu. Belə bəyanatlara rəsmi strukturlar tərəfindən heç bir reaksiyanın verilməməsi müəyyən qüvvələr tərəfindən razılıq əlaməti kimi qiymətləndirildi. Eyni zamanda, dövlətin rəsmi qurumunun - Sosial Tədqiqatlar Mərkəzinin əhali arasında parlamentin nüfuzunun aşağı olmasını bildirən rəy sorğusunun nəticələrini elan etməsi qanunverici orqana hakimiyyətin və hakim partiyanın mənfi münasibəti kimi dəyərləndirildi”.\nA.Səmədov bildirib ki, belə nəticə çıxarıldı ki, əgər parlamentin tərkibi hakimiyyəti qane etmirsə, deməli, yenidən vaxtından əvvəl seçkilərə getmək ehtimalı mövcuddur: “Xüsusilə, parlamentdə təmsil olunmayan siyasi partiyaların təmsilçiləri bu barədə daha çox danışmağa və seçkilərin keçiriləcəyinə tərəfdarlarını inandırmağa cəhdlər göstərdilər. Ancaq bu cür iddialar irəli sürənlər bir məsələni nəzərə almadılar. Azərbaycan 44 günlük Vətən müharibəsində tarixi qələbə qazandı. İşğal olunmuş və ermənilər tərəfindən xarabazara çevrilmiş ərazilərimiz geri qaytarıldı. Böyük Qayıdışa, işğaldan azad olunmuş ərazilərimizin yenidən qurulması istiqamətində möhtəşəm planlara start verildi. Qarşıda sərhədlərin delimitasiyası və demarkasiyasını təmin etmək, Ermənistanla sülh sazişi imzalaması, 10 noyabr, 11 yanvar üçtərəfli bəyanatlarının icrasının sürətləndirməsi, ilk növbədə, “Zəngəzur dəhlizi”nin açılması və s. işlərin görülməsi dövlətimizin bütün potensialını bu mühüm işlərə cəlb olunmasını tələb edir. Digər tərəfdən, dünyada tüğyan edən koronavirus pandemiyası Azərbaycana kifayət qədər problemlər yaradıb və bu səbəbdən, hətta parlamentdə boş qalan yerlərə seçkilərin keçirilməsi mümkün olmayıb. Belə vəziyyətdə parlamentin buraxılacağı və referendum keçiriləcəyi barədə yayılan iddialar reallığa uyğun deyil və yaxın vaxtlarda bu mühüm addımların atılması qətiyyən mümkün deyil. Güman edirəm ki, ictimai rəyin formalaşmasında mühüm rol oynayan siyasi partiyalar və kütləvi informasiya vasitələri bu cür iddialar səsləndirərkən son dərəcə diqqətli olmalı və cəmiyyətdə zərərli gözləntilər yaratmaqdan çəkinməlidirlər”.


28 Noyabr 2020 11:53\nCOVID-19 böhranı rəqəmsal texnologiyalardan asılılığı ortaya çıxarıb.\nBu barədə İqtisadi Əməkdaşlıq və İnkişaf Təşkilatının (OECD) rəqəmsal iqtisadiyyata dair hesabatında deyilir.\nBildirilir ki, yeni növ koronavirus epidemiyası təhsildən səhiyyəyə qədər həyatın bütün sahələrində rəqəmsal texnologiyalardan asılılığın ortaya çıxmasına səbəb olub. Nəticədə yüksəkkeyfiyyətli şəbəkələrə tələbat artıb.\nİnkişaf etmiş internet bağlantısı və imkanları bir çox ölkəyə COVID-19-un səbəb olduğu sağlamlıq və iqtisadi böhranla mübarizədə kömək edib. Epidemiya rəqəmsal transformasiyanın inkişafına mühüm töhfə verib. Buna görə də, rəqəmsal transformasiyada heç kimin geridə qalmamasının idarə olunması və koordinasiyası üçün daha vahid və strateji konsepsiyalara ehtiyac var.\nCOVID-19 epidemiyası zamanı internetdən istifadə və əlçatanlıq sürətlə artıb. Pandemiyanın başlanğıcından bəri insanlar onlayn yaşamağa və işləməyə alışdıqca internet trafiki 60 faiz artıb.\nOECD sürətli və etibarlı internet bağlantısında ölkələr arasındakı fərqi də vurğulayıb. Məsələn, OECD ölkələrində sabit genişzolaqlı abunəliklərdəki fiber-optik şəbəkənin payı Koreya Respublikasında 82 faizə yüksəlib, Avstriya, Belçika, Almaniya, Yunanıstan, İsrail və İngiltərə isə əsasən kənd yerlərində 5 faizdən aşağı düşə bilər.\nHökumətlər özəl investisiyaları, rəqabəti və infrastruktur investisiyalarının paylaşılmasını təşviq etməklə genişzolaqlı elektron rabitə tenderlərində kənd yerləri üçün minimum əhatə dairəsinin səviyyələrini təyin edərək genişzolaqlı şəbəkəni gücləndirə bilər.\n25 Yanvar 2021 21:45\n25 Yanvar 2021 21:38\n25 Yanvar 2021 19:46\n25 Yanvar 2021 19:42\n25 Yanvar 2021 19:30


''Günahsızları həbsdə saxlayıb, adam öldürənləri buraxırlar'' - Aran Agentiliyi\nTarix : 2018 avq 10 | Kod : 56077\nArannews-Avqustun 8-də Bakı Apelyasiya Məhkəməsində hakim Mirpaşa Hüseynovun sədrliyilə "Müsəlman Birliyi" Hərəkatının fəalı Əhsən Nuruzadənin şikayətinə baxılıb.Narkotik ittihamıyla həbs olunub, 7 il azadlıqdan məhrum edilən Ə.Nuruzadə təqsirsiz olduğunu, ictimai-siyasi fəaliyyətinə görə şərləndiyini bildirib.Məhkəmədə Ə.Nuruzadənin vəkili Fariz Namazlı çıxış edərək, müvəkkili həbs olunarkən yol verilən prosessual pozuntuları sadalayıb. Bildirib ki, üzərinə baxış keçirilərkən Ə.Nuruzadə vəkillə təmin olunmalıydı, bunu etməyiblər. Onu Səməd Vurğun parkının yaxınlığında saxlayıb, qollarını qandallasalar da, üzərinə baxışı orada yox, Mütəşəkkil Cinayətkarlığa Qarşı Mübarizə İdarəsində keçiriblər. Həm Ə.Nuruzadə, həm də vəkili ehtimal edir ki, onun cibinə heroin parkın yaxınlığında saxlandıqdan sonra əlləri qandallanıb, tam polislərin nəzarəti altında olduğu vaxt atılıb:"Sual meydana çıxır ki, Əhsən Nuruzadə polislərə müqavimət göstərməyib, əlləri qandallı olduğu halda, onun üzərinə baxış keçirilməsini niyə idarəyə saxlayıblar? Əhsən Nuruzadəyə qarşı ittihamı təsdiqləyən heç bir sübut yoxdur".\nƏhsən Nuruzadənin anası.\nVəkil çıxışının sonunda Ə.Nuruzadəyə bəraət verilməsini xahiş edib.Ə.Nuruzadə vəkilinin çıxışı ilə razılaşdığını bildirib. Dövlət ittihamçısı isə Ə.Nuruzadə haqqında hökmün dəyişdirilmədən qüvvədə saxlanmasını xahiş edib.\nQərardan Ali Məhkəməyə şikayət veriləcək.Z.Hüseynova məhkəmədən sonra jurnalistlərə açıqlamasında bildirib ki, Əhsənin azyaşlı qızları bu gün atalarının yolunu gözləyirdi: "Ancaq mən onlara deyirdim ki, gözləməyin, bala..."Ə.Nuruzadə 2017-ci il oktyabrın 6-da həbs olunub. O, CM-nin 234.4.3 (külli miqdarda narkotik əldə etmə, gəzdirmə, saxlama) maddəsi ilə ittiham olunur.Saxlanılarkən onun cibindən 14.775 qram heroin tapıldığı iddia olunur.Ə.Nuruzadə ittihamı rədd edir, narkotikin cibinə polislərin özü tərəfindən atıldığını bildirir.Ə.Nuruzadə son həbsindən əvvəl iki dəfə Mütəşəkkil Cinayətkarlığa Qarşı Mübarizə İdarəsinin əməkdaşları tərəfindən saxlanılıb. Bir neçə gün harada saxlanması haqda ailəsinə xəbər verilməyib. Hər iki halda, küçədə söyüş söymə ittihamıyla, on gün inzibati həbs cəzası verilib.


Təhsil naziri Mikayıl Cabbarov 2017-2018-ci dərs ilində dövlət ümumtəhsil məktəblərində məktəbəhazırlıq qruplarının təşkili barədə əmr imzalayıb. Naxçıvan MR Təhsil Nazirliyi, Bakı Şəhəri üzrə Təhsil İdarəsi, Gəncə Şəhər Təhsil İdarəsi və rayon (şəhər) təhsil şöbələrinə tapşırılıb ki, aidiyyəti yerli təşkilatlarla birgə 2017-2018-ci dərs ilində məktəbəhazırlıq qruplarına cəlb olunacaq 2012-ci il təvəllüdlü 5 yaşlı uşaqların sayının dəqiqləşdirilməsi, ərazilər üzrə məktəbəhazırlıq təhsili təşkil ediləcək məktəblərin və müəllimlərin müəyyənləşdirilməsi üçün müvafiq tədbirlər görülsün.\nMəktəbəhazırlıq qruplarının müəllimlərinin, əsasən, diaqnostik qiymətləndirmədə yüksək nəticə göstərmiş və həmin dərs ilində IV siniflərlə işləyəcək ibtidai sinif müəllimləri arasından seçilməsi nəzarətdə saxlanılmalı, məktəbəhazırlıq qruplarının müəyyən olunmuş qaydalar əsasında komplektləşdirilməsi təmin edilməlidir.\nBu ilin avqust ayının sonunadək əlavə olunan formalar üzrə məlumatlar və görülən işlər barədə yazılı hesabat nazirliyə göndərilməlidir.\nMəcburi köçkün məktəblərində müvafiq imkan və şərait, kadr potensialı olmadığı, məcburi köçkün ailələrindən olan uşaqların mövcud sayı bu məktəblərdə məktəbəhazırlıq qruplarının təşkilinə əsas vermədiyi hallarda həmin uşaqlar məktəbəhazırlıq təhsilinə ərazi üzrə yerli məktəblərdə cəlb ediləcək.\nMəqalədə : Növbəti dərs ilində məktəbəhazırlıq qruplarının təşkili barədə əmr imzalanıb\nQrossi: "İranla razılaşma əldə olunmasa sərgərdan bir kor kimi olacağıq"


“Sumqayıt” klubu “Qarabağ”la görüşdə bir hissə tab gətirdi - Olimpiya Idman NövləriOlimpiya Idman Növləri\n“Sumqayıt” klubu “Qarabağ”la görüşdə bir hissə tab gətirdi\n22 sentyabr 2017 / 20:55 Baxış sayı: 158\nBu gün premyer liqada 6-cı tura start verilib. Allsport.az saytı xəbər verir ki, ilk oyun günündə bir görüş keçirilib. Tofiq Bəhramov adına Respublika stadionunda “Qarabağ” Sumqayıtın eyni adlı komandasını qəbul edib.\nSon illərin dəyişməz çempionu ilk hissədə hesabda geri düşsə də, növbəti yarıda matçda dönüş yaradıb. Ardıcıl 4 qol vuran Qurban Qurbanovun komandası çempionatda itkisiz irəliləməkdə davam edir.


Ölkə başçısı "Formula One Management"in prezidenti Berni Ekklstounu qəbul edib - Olimpiya Idman NövləriOlimpiya Idman Növləri\nÖlkə başçısı “Formula One Management”in prezidenti Berni Ekklstounu qəbul edib\n16 iyun 2016 / 22:37 Baxış sayı: 804\nBu gün Azərbaycan prezidenti İlham Əliyev “Formula One Management”in prezidenti Berni Ekklstounu qəbul edib. Allsport.az xəbər verir ki, qonaq bu yarışının Bakıda yüksək səviyyədə təşkil olunduğunu vurğulayıb. O, Bakıda gördüyü inkişaf proseslərinin onda dərin təəssürat yaratdığını deyib. Berni Ekklstoun bu tədbirin Bakıda keçirilməsinin Azərbaycanda gedən inkişaf prosesləri ilə bağlı məlumatların dünyada yayılması işinə xidmət edəcəyini vurğulayıb. O, Azərbaycanın Formula-1 ailəsinə daxil olmasından məmnun qaldığını deyib.\nBeynəlxalq tədbirlərin təşkili baxımından ölkəmizin yaxşı təcrübəyə malik olduğunu deyən dövlətimizin başçısı Formula-1 yarışının keçirilməsi üçün paytaxtın artıq hazır olduğunu deyib. Prezident İlham Əliyev yarım milyardlıq auditoriyası ilə maraq doğuran və dünyanın məşhur idman yarışlarından olan Formula-1-in keçirilməsi münasibətilə əhali arasında yüksək əhvali-ruhiyyənin olduğunu vurğulayıb. Prezident İlham Əliyev bildirdi ki, biz Bakının gözəlliyi və ölkəmizin inkişafı ilə bağlı dünyada daha çox məlumatın yayılmasında maraqlıyıq.\nBu baxımdan ölkəmizdə keçirilən beynəlxalq tədbirlərin önəmini qeyd edən dövlətimizin başçısı son vaxtlar Azərbaycana gələn turistlərin sayının artmasını sevindirici hal kimi dəyərləndirib. Formula-1 yarışının əhəmiyyətinə toxunan Prezident İlham Əliyev ölkəmizə daha çox turistin gəlməsi üçün tədbirin yaxşı imkan yaratdığını vurğulayıb.\nDövlətimizin başçısı qeyd edib ki, turistlərin Azərbaycanda sayının artması daha çox insanın təkcə Bakıda deyil, ölkəmizin digər bölgələrində gedən inkişaf prosesləri ilə bağlı dolğun informasiya əldə etmək imkanı yaradır. Prezident İlham Əliyev Formula-1 yarışının bu baxımdan böyük önəm daşıdığını vurğulayıb. Görüşdə əməkdaşlığa dair məsələlər ətrafında fikir mübadiləsi aparılıb.


“Övladlarımızı narkomaniyadan qoruyaq” mövzusunda tədbir keçirilib. - Xəbərlər - NƏRİMANOV RAYON Icra Hakimiyyəti\n“Övladlarımızı narkomaniyadan qoruyaq” mövzusunda tədbir keçirilib.\n22 iyun 2016-cı il tarixdə Nərimanov rayonunda yerləşən 258 nömrəli tam orta məktəbdə Nərimanov Rayon İcra Hakimiyyətinin təşkilatçılığı ilə 26 iyun BMT-nin “Narkotiklərlə Mübarizə Günü”nə həsr olunmuş “Övladlarımızı narkomaniyadan qoruyaq” mövzusunda tədbir keçirilib.\nTədbirdə məktəbin müəllim kollektivi, valideynlər, hüquq mühafizə orqanlarının təmsilçiləri və səhiyyə işçiləri iştirak etmişlər.\nTədbiri giriş sözü ilə 258 saylı tam orta məktəbin direktoru Sədaqət Hüseynova açaraq bildirdi ki, narkomaniya və onun törətdiyi fəsadlar haqqında hər bir vətəndaş maarifləndirilməli, xüsusən yeniyetmə və gənclər arasında geniş təbliğat işləri aparılmalıdır.\nTədbirdə çıxış edən Bakı Şəhər Narkoloji Dispanserin həkimi Elçin Aslanov, 193 nömrəli tam orta məktəbin direktoru Rahim Hüseynov, Nərimanov Rayon Polis İdarəsinin Yetkinlik yaşına çatmayanlarla profilaktik işinin təşkili bölməsinin rəisi, polis mayoru Rüstəm Rüstəmov və digər natiqlər uşaqların və gənclərin zərərli vərdişlərdən mühafizəsi üçün hüquq mühafizə orqanlarının, təhsil müəsisələrinin və ictimaiyyətin birgə fəaliyyətinin zəruri olduğunu bildirdilər.\nSonda müəllim və valideynləri maraqlandıran suallar qonaqlar tərəfindən cavablandırılmışdır.


Dərbənddə-Nizaminin heykəli sındırıldı - Legion.Az\nDərbənddə-Nizaminin heykəli sındırıldı\n2013-04-02 / 12:31:12 Oxunub: 738\nHacıəliyevin bildirdiyinə görə, eyni adlı parkda yerləşən heykəlin bir əlinin barmaqları sındırılıb. “Heykəlin digər hissəsinə də dəmir parçaları ilə zərbələr endiriblər. Görünür heykəl möhkəm olduğundan o qədər də xətər yetirə bilməyiblər”.\nHəmkarımızın dediyinə görə, bununla kifayətlənməyən vandallar heykəlin ətrafındakı “Yeddi gözəl” kompleksini də təhqir ediblər. Kompleksdəki qadın təsvirlərinin üstünə qırmızı boya atıblar.\nDərbənd rayon sakini Kərim Şahmuradov isə bizimlə söhbətində bildirib ki, faktla bağlı polisə müraciət edilsə də, heç bir araşdırma aparılmır. “Bir qrup ağsaqqal Dərbənd rayon adminstrasiyasının başçısı, milliyyətcə azərbaycanlı Qurban Qurbanova da müraciət etmək istəyib. “Ona bildirilib ki, Dərbənddə Azərbaycan adına təkcə Nizaminin heykəli var. Heç olmasa onu qoruyaq. O, heç ağsaqqalları qəbul eləmədi. Polisə göstəriş verdi ki, onu Nizami maraqlandırmır”.\nSoydaşımızın dediyinə görə, bu həftə Cümə namazından sonra heykəlin təmir olunması, kompleksin bərpa edilməsi üçün Dərbənddə yaşayan azərbaycanlılara müraciət ediləcək. “Vəsait toplayıb, mütəxəssis tapıb, heykəli və kompleksi qaydaya salacağıq”- deyə Şahmuradov bildirib.


Dişləri sıxmağın səbəbləri və nəticələri\n16 Dekabr 2014 16:58\n3 488 Baxış\nTürkiyəli mütəxəssis, diş həkimi Sevgen Eralp dişləri sıxmaq vərdişinin ağız quruluşunu pozduğunu bildirib. Tabloid.az türkiyəli mütəxəssisin dişlərin sıxmaqla bağlı açıqlamasını təqdim edir:\nÇox qədim zamanlarda dişləri sıxmaq qəzəb əlaməti hesab olunurmuş. Dişləri sıxmaq elə indi də qəzəb əlamətidir. Səbirli olmaq lazım olan anlarda dişlərimizi bir-birinə sıxırıq. Biz hamımız həyatımızın müəyyən məqamlarında istəyərəkdən və ya istəməyərəkdən dişlərimizi sıxırıq. Lakin dişlərini sıxan insanların 60 faizi nə etdiyindən xəbərsiz olur.\nBəs niyə stressimizi dişlərdən çıxarırıq?\nTəbii ki, bu, şüurlu şəkildə edilən davranış deyil. Psixoloji əlamətlərə görə insan bəyənmədiyi, narahat olduğu vəziyyətlərdə düşündüyü, lakin söyləyə bilmədiyi kəlmələrin acısını çənələrini sıxmaqla azaldırlar. Bundan başqa, ağız içi problemlər də diş sıxmağa və qıcamağa səbəb olur. Lakin ən önəmli səbəbi stressdir.\nGündüz fərqində olmadan dişlərimizi sıxanda yanaqlarda ağrı hiss edə bilərik. Ağrını hiss edən kimi dişləri sərbəst buraxıb boşaldırıq.\nGecələr isə dişləri sıxdığınızı (clenching), yoxsa qıcamağınızı (bruksizm) müəyyən edə bilməzsiniz. Diş sıxmaq və dişləri qıcamaq bir-birindən fərqlidir. Dişləri qıcadığınız eyni otaqda yatdığınız başqa bir adam tərəfindən müəyyən edilə bilər. Dişləri qıcamaq diş xəstəliyinin əlaməti olduğu üçün diş həkiminə müraciət etmək tövsiyə olunur. Həkim müayinəsi zamanı dişinizi qıcadığınız aydınlaşar.\nDişləri sıxmanın ya da qıcamanın psixoloji cəhətdən və səbrinizə hakim ola bilmək üçün sizə faydası ola bildiyini düşünə bilərsiniz. Lakin ağız, diş çənə quruluşuna, baş, boyun bölgəsinə verdiyi zərərləri saymaqla bitmir. Baş, boyun hissəsində, kürəkdə, çənə sümüklərində, qulaq önündə ağrıların bəziləri diş sıxma və ya diş qıcamaqdan dolayı yaranır. Hətta bu, miqrenin yaranmasına səbəb olan ən önəmli amillərdən biri sayılır.\nDiş sıxma vərdiş halını alarsa, ağız quruluşunun pozulmasına və dişin aşınmasına, dişlərin qısalmasına səbəb olar. Diş boyları qısaldığı zaman insan çənəsini daha çox bağlayır. Bu zaman isə üz çox yaşlı görünür. Dişlərdəki aşınmalardan dolayı həssaslıq yaranır. Diş minalarında çatlaqlar və qırıqlar yaranır. Çox güc sərf olunduğu üçün hətta diş əti zərər görür. Diş əti ilə çənə sümüyü arasındakı əlaqənin zərər görməsi nəticəsində dişlərdə sallanmalar belə olur. Çənə oynaqlarının zərər gördüyü hallarda isə çənələrdə kilidlənmə, ağız açıqlığında azalma və ya ağzı açan zaman ağrı yarana bilər.\nBu tərz ağrılar yarandığı zaman xəstələr ilk olaraq burun, qulaq və boğaz həkiminə gedir. Bu orqanlarda aparılan müayinədən sonra heç birində problem olmadığı aşkar olunarsa, xəstəyə diş həkimə getmək tövsiyə olunur. Lakin siz yuxarıda sadalanan diş sıxma və diş qıcama problemindən əziyyət çəkirsinizsə, təcili olaraq həkim müayinəsindən keçməlisiniz. Çünki bu hallarda müalicə şərtdir. Qeyd edim ki, diş sıxma və diş qıcamaq ağız xəstəliklərindən biri hesab olunur.\nPrezident Qəşəm Nəcəfzadəyə fəxri ad verdi


§5. Bitkilərdə cinsiyyətli çoxalma prosesi - H. 1\n§5. Bitkilərdə cinsiyyətli çoxalma prosesi. Hissə 1.\nTest ID - 45820\nMüəllif: Qonaq__254870 (Əlavə edilib: 27.04.2013)\nMayalanmadan bilavasitə əvvəl rüşeym kisəsində irsiyyət materialı nə qədər olur?\nTest ID - 48520\nMüəllif: Admin (Əlavə edilib: 10.05.2011)\nİki müxtəlif qametin birləşməsi\nTest ID - 48519\nİkiqat mayalanma prosesini kim kəşf etmişdir?\nS. Q. Navaşin\nY. D. Karpeçenko\nS. S. Çetverikov\nTest ID - 48518\nÇiçəkli bitkidə tozcuq borusunun inkişafı harada başlayır?\nTest ID - 48517\nHansı bitkilərdə nəsil növbələşməsinə təsadüf edilir?\nAli sporlu bitkilərdə


Azərbaycanla əməkdaşlıq ATƏT üçün böyük əhəmiyyət kəsb edir » RealFakt.Az\nRealFakt.Az » siyaset » Azərbaycanla əməkdaşlıq ATƏT üçün böyük əhəmiyyət kəsb edir\nAzərbaycanla əməkdaşlıq ATƏT üçün böyük əhəmiyyət kəsb edir\n“Bu səfər qarşılıqlı etimadı yenidən bərpa edə bilər”.\nÖtən ilin noyabrında Bakıda keçirilmiş parlament seçkilərinə nümayəndə heyəti göndərməkdən imtina etməsi və Bakıda ofisinin bağlanmasından sonra ATƏT-lə Azərbaycan arasında münasibətlərdə soyuqluq müşahidə olunurdu.\nMəhz bu hadisələrdən sonra bu gün ATƏT PA-nın nümayəndə heyətinin Bakıya səfəri və nələrin müzakirə ediləcəyi maraq kəsb edirdi. İlk olaraq ATƏT PA-nın sədri İlkka Kanervanın gələcəyi deyilsə də, sonradan onu sədr müavini Georgi Tseretelinin əvəz etməsi şübhə doğurur.\nANS TV-nin məlumatına görə, ATƏT Parlament Assambleyasının sədri İlkka Kanervanın Azərbaycana səfərini təxirə salma səbəbləri bəlli oldu.\nATƏT nümayəndələrinin Milli Məclisin spikeri Oqtay Əsədovla görüşündə qeyd olundu ki, bu səfər qarşılıqlı etimadı yenidən bərpa edə bilər.\nSpiker vurğuladı ki, təzyiq və təhdid heç bir halda əlaqlərin inkişafına təkan verə bilməz. Qarşılıqlı inam və dialoq yalnız münasibətlərin dərinləşməsinə kömək edə bilər.\nATƏT nümayəndələri isə dedi ki, biz heç də münasibətləri sıfırdan başlamırıq, baxmayaraq ki, müəyyən vaxtlar xoşagəlməz hallar olub. Bu səfərin məqsədi əməkdaşlığın dərinləşməsidir.\nATƏT PA nümayəndələrini prezident İlham Əliyev də qəbul edib.\nSədr müavini Georgi Tsereteli ATƏT-in həyata keçirdiyi layihələrdə Azərbaycanın iştirakına görə dövlət başçısına minnətdarlığını ifadə edib. İkitərfli əməkdaşlığın konstruktiv və anlaşma ruhunda yeni mərhələdə davam etdirmək niyyətində olduqlarını deyib.\nLavrov Azərbaycanı müdafiə, ATƏT-i isə ittiham etdi\nMəmmədyarov: ATƏT təkmilləşdirilməlidir


10 İyun 2019 20:23 (UTC+04:00)\nGənc yaşlarımızdan dahi Nəsimini bizə tanıdan ən məşhur misraları: “Məndə sığar iki cahan, mən bu cahana sığmazam...” oldu. Özünü “gövhəri-laməkan” adlandıran bu fəlfəfi fikir sahibi bütün bəşəri dəyərlərdən ucada dayandığını məhz “kövnü-məkanə” sığmaması ilə izhar edir, yaşadığı qaragüruhçu dövrdə fəlsəfi düşüncəsinin anlaşılmamasından “şərhü-bəyanə sığmazam” deyə gileylənirdi...\nNəsimi irsinə Prezident diqqəti və 50 il öncə...\nAzərbaycan xalqı o cəhətdən özünü xoşbəxt hesab edə bilər ki, ölkənin başında hər zaman ümumxalq dəyərlərinə sayqı ilə yanaşan, milli-mənəvi irsimizə hörmət hissinin qorunub saxlanması və gənc nəslə aşılanmasında örnək ola biləcək rəhbərlər dayanıb. Bu sözləri tam mənası ilə Nəsimi irsinin yaşadılmasına da aid etmək olar. Bildiyimiz kimi, Prezident İlham Əliyev dahi İmadəddin Nəsiminin 650 illik yubileyi münasibətilə 2019-cu ilin “Nəsimi ili” elan olunması ilə bağlı sərəncam imzalayıb. Nəsimi irsinə bu ehtiramın əsası isə düz 50 il bundan öncə qoyulub. Belə ki, 1969-cu ildə o zaman Respublikanın rəhbəri olmuş Heydər Əliyevin təşəbbüsü ilə klassik Azərbaycan ədəbi irsinin parlaq nümunələrindən ilk dəfə Nəsiminin 600 illik yubileyiYUNESKO-nun tədbirlər siyahısına daxil edilib və həmin yubiley 1973-cü ildə beynəlxalq miqyasda qeyd olunub.Elə o dövrdən də Nəsimi irsinin və bütövlükdə klassik Azərbaycan mədəniyyətinin daha əhatəli araşdırılması istiqamətində önəmli addımlar atılıb, Azərbaycan kinematoqrafiyasında Nəsiminin yaddaqalan obrazı yaradılıb, 1979-cu ildə Bakının mərkəzində şairin əzəmətli heykəli ucaldılıb. Bu gün Azərbaycan Milli Elmlər Akademiyasının Dilçilik İnstitutu ölməz şairin adını daşıyır. Bütün bunlarla yanaşı, 2017-ci ilin may ayında Parisdə YUNESKO-nun baş qərargahında Nəsiminin vəfatının 600 illiyinin qeyd edilməsi, 2018-ci ilin sentyabr ayında ölkəmizdə təntənəli şəkildə Nəsimi şeir, incəsənət və mənəviyyat festivalının keçirilməsi də ölməz dühanın xatirəsinə dərin ehtiramın real təzahürü sayılmalıdır.\nAzərbaycan xalqının bəxtinə yazılan dahi şəxsiyyətin dilimizin inkişafında əvəzsiz rolu...\nBəs, kim idi Nəsimi? Azərbaycan xalqının bəxtinə yazılan bu dahi şəxsiyyətin barəsində nələri bilirik? Nəsiminin həyatı haqqında geniş məlumat olmasa da, mənbələrin əksəriyyəti onun adını İmadəddin (dinin bilicisi) kimi göstərir. Nəsiminin əsl adının Əli və Ömər olduğunu qeyd edən mənbələrdə var. Əsərlərini təhlil edənlər şeirlərini Seyid Əli imzası ilə yazan Nəsiminin Şamaxıda o dövrün ən yaxşı universitetlərinin tələbinə cavab verəcək dərəcədə kamil təhsil ala bildiyini yazır. Qeyd olunur ki, o, klassik Şərq və qədim yunan fəlsəfəsini, habelə ədəbiyyatını dərindən mənimsəyib, islam və xristian dinlərinin əsaslarına yaxından bələd olub, tibb, astronomiya və astrologiya, riyaziyyat və məntiq elmlərinə dərindən yiyələnib. Nəsimi fars və ərəb dillərini o qədər mükəmməl bilib ki, həmin dillərdə də Azərbaycan dilində olduğu qədər gözəl şeirlər yazıb. Onun Azərbaycan türkcəsində yazdığı şeirlər həm zənginliyi, həm də xalq nitqinə yaxınlığı ilə seçilir. Bu şeirlərin özəlliyi həm də ondadır ki, onlarda şifahi ədəbiyyatımızdakı atalar sözləri, zərb-məsəllər, hikmətli sözlər geninə-boluna işlədilir. Nəsiminin rübailəri Azərbaycan xalq yaradıcılığı nümunəsi olan bayatılara çox yaxındır. Onun poeziyasında Azərbaycanın, eləcə də digər Şərq ölkələrinin məşhur alim və şairlərinin - Əli ibn Sina, Xaqani, Nizami, Fələki, Həllac Mənsur, Fəzlüllah Nəimi, Şeyx Mahmud Şəbüstəri, Övhədi Marağayi və başqaları tez-tez xatırlanır.\nNəsimini dar ağacına aparan əsrarəngiz yol...\nİlk şeirlərini müəlliminə ehtiram və yaxınlıq əlaməti olaraq məşhur sufi Hüseyn Həllac Mənsurun şərəfinə “Nəsimi” və “Hüseyni” təxəllüsü ilə yazan Nəsimi XIV əsrin sonlarından Azərbaycanda geniş yayılan “Hürufi” sufi təriqətinə qoşulur və təriqətin qurucusu təbrizli Fəzlullah Nəiminin şərəfinə özünə “Nəsimi” təxəllüsünü götürür. Nəsimi qısa zamanda hürufiliyin nəinki Azərbaycanda, həmçinin Misir, İraq, İran və Anadoluda ən tanımmış simalarından birinə çevrilir, şeirləri dildən-dilə gəzir. Hürufiliyin siyasi təhlükəsindən qorxan Teymurləng hakimiyyəti 1394-cü ildə F.Nəimini edam edir. Müəlliminin edamından dərin sarsıntı keçirən Nəsimi onun təriqətini yaymaq üçün Təbrizə, oradan isə Anadoluya gedir. Hürufilik təlimi əsasında irəli sürdüyü panteist ideyaları üstündə 1417-ci ildə həbs edilən Nəsimi Suriyanın Hələb şəhərində edam olunur. Şairin məzarı da Hələb şəhərindədir. Nəsimini Təbrizi adı ilə təqdim edən İbn əl-İmad Hənbəli yazır: “O, hürufilərin şeyxidir, Hələbdə sakin idi, tərəfdarları çoxaldı, bidəti artdı, iş o yerə çatdı ki, sultan onun öldürülməsini əmr etdi, boynu vuruldu, dərisi soyuldu, çarmıxa çəkildi”.\nFilosof-şairin poeziyası çox tez bir zamanda Orta Asiya, Türkiyə və İran xalqları arasında populyarlıq qazanır, Həllac Mənsurla birlikdə onun adı əqidəsi uğrunda cəsurluq rəmzinə çevrilir. Yaradıcılığının ilk dövrlərində Nəsimi də ustadı Nəimi kimi sufizm mövqeyində dayanır və tanınmış sufi şeyxi Şiblinin təlimini davam etdirirdi. Bu mərhələdə şair öz əsərlərini "Hüseyni", "Seyid Hüseyni", "Seyyid" təxəllüsləri ilə yazır. Lakin X əsrin sufi İran filosof-şairi Hüseyn Həllac Mənsurun təlimi Nəsiminin ruhuna daha yaxın idi. İlk dəfə məhz Həllac Mənsur "Mən allaham!" fikrini işlətmiş, bu cür küfr sayılan fikirlərinə görə təqiblərə məruz qalmış və sonunda ömrünü dar ağacında başa vurmuşdu. Əqidəsi uğrunda bu cür fədakarlıq göstərməyə hazır olan Nəsimi əsərlərində onu tərənnüm edir, hətta hürufi təlimini qəbul etdikdən sonra da Həllaca vurğunluğundan geri qalmırdı. Bu sözləri müəyyən mənada Nəsiminin uzun müddət sadiq qaldığı sufi fəlsəfəsi haqda da söyləmək olar. Bununla əlaqədar olaraq Zümrüd Quluzadə yazır: "Nəsimi yaradıcılığının mərkəzində lirik qəhrəmanın aşiq olduğu, onu yüksəldən, kamilləşdirən və öz nuruna qərq edən gözəl- Allah dayanır. İnsan üçün ən yüksək, ülvi duyğu həmin sevgilinin vüsalına yetmək, ona qovuşmaq, onda əriyib yox olmaqdır. Şair yazır ki, eşqi günah sayanların sözlərinə baxmayaraq, bu yoldan çəkinməyəcək. Çünki yalnız bu yol insanı tanrıya, həqiqətə çatdıra bilər." Lakin tədricən Nəsiminin dünyagörüşündə sufilik hürufiliklə əvəz olunur. Bu isə şairin panteist görüşlərindəki dəyişikliklə izah edilir:”Bu görüşlərin əsasında artıq eşq və sərxoşluq deyil, ağıl dayanmağa başlayır. Bu zamandan etibarən Nəsimi fəlsəfədə Nəiminin yaratdığı hürufiliyə tapınır və onun əsas müddəalarını təbliğ edir. Ancaq Nəsiminin təbliğ etdiyi hürufilik heç də Nəiminin yaratdığı təlimin təkrarı deyildi".\nNəsimi yaradıcılığı həm ilahi, həm də dünyəvi eşq, gözəlliyin təsvir və tərənnümü ilə zəngindir. Təriqət şeirlərində həqiqi, dünyəvi motivli əsərlərində isə məcazi məhəbbəti tərənnüm edən şairin bu iki yaradıcılıq qolu arasında başlıca fərq də ondadır ki, təriqət şeirlərindəki “dilbər” ilahi gözəllik və keyfiyyətlərə malik olmaqla Haqqın timsalı, yaxud özü, məcazi məhəbbət poeziyasında isə məşuqu adəm övladı, maddi aləmin subyektidir.\nNəsimi yaradıcılığında istər mötədil, istərsə də ifrat sufilərin təsiri aydın hiss olunur. Allahı dərk etməklə mövcud çoxluğun heçliyə varması, hər şeyin vahid varlığın təzahürü olaraq qalması fikrini qəbul edən Nəsimi yazır: “Faniyi mütləq olmuşam, Haqlayam, Haqq olmuşam.” Beləliklə o, idrakda yəqinliyin elmi, eyni və həqiqəti mərhələlərini nəzərdən keçirir ki, onlardan birincisi bilik, ikincisi görmə, üçüncüsü Haqqa çatmaqdır.\nNəsimi yaradıcılığında şəxsiyyət azadlığı və məhəbbətin tərənnümü...\nNəsimi yaradıcılığında insan amili, şəxsiyyətin azadlığı və məhəbbət ideyası qırmızı xətlə keçir. Bu səbəbdəndir ki, onun müxtəlif ideyalarla zəngin bədii irsi özündən sonra Azərbaycan və digər xalqların bədii-ictimai fikrinin inkişafına güclü təsir göstərib. Onun yaradıcılığı Azərbaycan dili və ədəbiyyatı tarixinin tədqiqində yeni mərhələ açıb. Ədəbiyyat tariximizdə fəlsəfi qəzəlin ilk kamil nümunəsini yaratmış ustad şair əruz vəzninin formalaşmasında misilsiz xidmətlər göstərib, əsərləri Yaxın və Orta Şərq xalqları ədəbiyyatına, İslam Şərqinin bir sıra şairlərinin yaradıcılığına təsir göstərməklə yeni ədəbi məktəb yaradıb. Öz ideyaları uğrunda mübarizə aparan, hətta son nəfəsində də bu ideyalardan dönməyən böyük tarixi şəxsiyyətin yaradıcılığı bütövlükdə haqsızlığa, ehkamçılığa, nadanlığa, zülmə üsyan idi. Şair qaranlıq bir mühitdə insanları və xalqları dostluğa, gözəlliyə, hünərə, buxovlardan azad olmağa səsləyir. O, feodal dünyasının ağır, amansız həyatından, hökmdarların zülm və istibdadından şikayətlənir, lakin zəmanəsindən narazı olmasına baxmayaraq ümidsizliyə qapılmır, ömrü bəxtiyar keçirməyə çağırır. Şair xalqları bir-birinə yaxınlaşdıran, mehriban edən bir amala doğru gedir, dini ixtilafları pisləyir, insanları bir-birinə düşmən edən mənasız məzhəb ayrılıqlarını qətiyyətlə rədd edir. Nəsiminin ən üstün cəhətlərindən biri isə onun Azərbaycan ədəbiyyatını mövzu, fikir və forma baxımından zənginləşdirməsi, dilimizin altı yüz il bundan əvvəlki zənginliyini bugünümüzə daşımaqla, eyni zamanda zəngin folklorumuzdan bəhrələnməklə möhtəşəm bir sənət dünyası yaratmasıdır.\nZiya Bünyadov şairin ölümü haqqında hansı həqiqətləri üzə çıxardı?\nLakin maraqlıdır ki, bütün tarixi şəxsiyyətlər kimi, Nəsiminin həyatı və ölümü haqqında da birmənalı olmayan fikirlər var. Məsələn, ədəbiyyatdan və Nəsimi haqqında çəkilmiş filmdən şairin diri-diri edam edilərək dərisinin soyulduğunu görmüşük. Lakin mərhum akademik Ziya Bünyadovun Nəsimi barədə məqaləsində bu məlumatlara yeni yanaşmanın şahidi oluruq. Həmin məqaləsində akademik yazır ki, müasir Azərbaycan şərqşünasları Nəsiminin edamına aid faktları yalnız türk alimi Əbdülbaqi Gölpınarlının “İslam ensiklopediyasında”kı “Nəsimi” adlı məqaləsindən götürüb və bununla da kifayətləniblər. Məqalədə qısaca deyilir ki, Nəsiminin məhkəməsi və qətli məmlük sultanı əl-Müəyyəd Seyfəddin Şeyxin hakimiyyəti (1412-1421) və Hələb valisi Yaşbək ibn Abdulla əl-Yusifinin dövründə (1414-1424) olub. Bundan başqa, Nəsiminin əsl adı və haralı olması haqda məlumat da ayrı-ayrı ərəb mənbələrində müxtəlif cür göstərilir. Nəsimini Nəsiməddin adlandıran ərəb müəllifləri İbn Həcər Əsqəlani (1372-1449) Şəmsəddin Səxavi (1427-1497) və İbn əl-İmdad əl-Hənbəli yazır ki, Nəsiməddin Təbrizi 820-ci (1417) ildə Hələbdə öldürülüb: “Onun başını kəsib, dərisini soydular və cəsədini çarmıxa çəkdilər”, yəni edam edildikdən sonra dərisi soyulub. 1920-ci ildə vəfat etmiş Məhəmməd Raqib ibn Mahmud ibn Haşim ət-Təbbaq əl-Hələbi isə Nəsiminin məhkəməsi və qətli haqqında bir qədər müfəssəl məlumat verir. Onun 1479-cu ildə vəfat etmiş Əbuzər Əhməd ibn Burhan İbrahim Sibt ibn əl-Hələbidən götürdüyü məlumatda deyilir ki, Nəsiminin qətli əmir Yaşbək ibn Abdulla əl-Yusifinin vaxtında olub. Ona qarşı ittiham Hələbin Ədalət Sarayında ibn Xətibin və Şəmsəddin ibn Əminəddövlənin hüzurunda irəli sürülüb. İttihamla onun əleyhinə hənəfilərin qazılar qazısı İbn əş-Şənqasi çıxış edib. Naib Yaşbək Nəsimiyə “Dediklərini sübuta yetirməlisən, yoxsa mən səni öldürəcəyəm”-deyir. Bu sözləri eşitcək İbn əş-Şənqasi ittihamdan imtina edir. Nəsimi isə iki dəfə kəlmeyi-şəhadətdən savayı bir söz demir və özünə qarşı deyilənləri inkar edir. Bu anda hənbəlilərin şeyxi Şihabəddin fitva verir ki, Nəsimi zındıqdır və tövbəsi qəbul olunmadan öldürülməlidir. Lakin son söz üçün Sultan əl-Müəyyədin fitvasını gözləyirlər. Nəsimi qala həbsxanasında saxlanarkın Sultan əl-Müəyyədin sərəncamı gəlir ki, Nəsimi öldürülüb dərisi soyulsun və yeddi gün Hələbdə car çəkilib bəyan edilsin, sonra da cəsədi parça-parça edilsin: bir qismi Əlibəy Zülqədərə və onun qardaşı Nəsrəddinə göndərilsin. Belə ki, guya Nəsimi onları da dindən çıxarmışdı. Məhəmməd Raqib yazır ki, Nəsimi onun adı ilə tanınmış təkyədə dəfn olunub, bu təkyə Hələbin əl-Ferafire məhəlləsində “Sultan hamamı” ilə üzbəüz və hökumət evinin yanındadır. Ora indi də “Nəsimi təkyəsi” deyirlər...\nBeləliklə, akademik Ziya Bünyadov Nəsiminin diri-diri dərisinin soyulması barədə deyilənləri tamamilə inkar edir və bunu geniş kütlənin ona olan rəğbətinin təzahürü kimi qiymətləndirir. Bu rəğbətin inikasını isə elə ötən əsrin 70-ci illərində “Azərbaycanfilm”in çəkdiyi filmdə şairin edam səhnəsində izləyirik – Nəsiminin hətta bir damla qanının sıçradığı yerin belə kəsilməsi barədə fitva verilərkən qan fitva verənin öz barmağına sıçrayır, lakin o dərhal sözünü danır. Nəsimi isə onu aşağıdakı məşhur misraları ilə utandırır:\n“Zahidin bir barmağın kəssən, dönüb Həqdən qaçar,\nGör bu miskin aşiqi, sərpa soyarlar, ağlamaz...”\nYazı Azərbaycan Respublikasının Mədəniyyət Nazirliyi və Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun keçirdiyi birgə müsabiqəyə təqdim etmək üçündür.


Abşeronda qadının protez dişlərinini oğurlamaqda təqsirləndirilən şəxslərin məhkəməsində zərərçəkmiş dindirilib - Report.az\nAbşeronda qadının protez dişlərinini oğurlamaqda təqsirləndirilən şəxslərin məhkəməsində zərərçəkmiş dindirilib Prosesdə dövlət ittihamçısı ittiham aktını elan edib 22 Sentyabr, 2017 14:43\nBakı. 22 sentyabr. REPORT.AZ/ Bakı Ağır Cinayətlər Məhkəməsində yaşlı qadının mənzilinə qanunsuz olaraq daxil olub, protez dişlərinini oğurlamaqda təqsirləndirilən 1979-cu il təvəllüdlü Heydər Əhmədov və 1984-cü il təvəllüdlü Elbrus Məmmədovun cinayət işi üzrə məhkəmə iclası davam etdirilib.\n"Report"un məlumatına görə, hakim Səbuhi Hüseynovun sədrliyi ilə keçirilən prosesdə dövlət ittihamçısı ittiham aktını elan edib.\nHər iki şəxs məhkəmədə özlərini təqsirli bildiklərini və peşman olduqlarını deyiblər.\nDaha sonra zərərçəkmiş Dürdanə Abbasova ifadə verib. O, hadisə zamanı xəsarətlər aldığını söyləyib: "Həmin gün bunlar məndən pul istədilər. Torpaq satdığımızı və onlara pul verməyimi dedilər. Amma biz torpaq satmamışdıq. Hadisədən 7-8 ay əvvəl qardaşım torpaq satmışdı".\nZərərçəkmişin sözlərinə görə, evdən 400 manatlıq oğurluq edilib: "Protezimi də çıxarıb masanın üstünə qoymuşdum. Hamısını götürüb aparıblar".


2021, 02 Dekabr, Cümə axşamı, Bakı vaxtı 23:34\nBu bəyanatlarda deyilirdi ki, səfirliklər ev sahibi ölkənin daxili işlərinə qarışılmamasına dair diplomatik Konvensiyaya riayət edəcəklər\nTürkiyə və onun Qərb müttəfiqləri oktyabrın 25-də genişmiqyaslı diplomatik böhrandan geri çəkiliblər.\nReuters agentliyi xəbər verir ki, ABŞ və başqa Qərb ölkələrinin Türkiyədəki səfirləri Twitter vasitəsilə diplomatik konvensiyanın ev sahibi ölkənin daxili işlərinə qarışılmamasını ehtiva edən maddəsinə riayət edəcəklərini bildiriblər.\nÖtən həftəsonu Türkiyə prezidenti Recep Tayyip Erdoğan sözü gedən səfirlərin persona non grata elan ediləcəklərini bildirmişdi.\nErdoğan hökumət iclasından sonra keçirilən mətbuat konfransında deyib ki, səfirlər geriyə addım atıblar və daha diqqətli olmalıdırlar:\n"Böhranlar yaratmaq heç vaxt məqsədimiz olmayıb. Söhbət ölkəmizin hüquqlarının, qanunlarının, ləyaqət və suverenlyinin qorunmasından gedir. Bugün həmin səfirlərin yeni bəyanat verməsilə ölkəmizə və millətimizə böhtandan geriyə addım atılıb. Mən inanıram ki, bu səfirlər Türkiyənin suveren hüquqları barədə bəyanatlarında daha diqqətli olacaqlar”.\nTürkiyə prezidneti Recep Tayyip Erdoğan ABŞ da daxil bir neçə Qərb ölkələri səfirliyinin oktyabrın 25-də verdikləri bəyanatları “alqışladığını” bildirib.\nBu bəyanatlarda deyilirdi ki, səfirliklər ev sahibi ölkənin daxili işlərinə qarışılmamasına dair diplomatik Konvensiyaya riayət edəcəklər.\nReuters agentliyi Türkiyə mediasına istinadən yazır ki, bəyanatlar Twitter-də Erdoğanın hökumət müşavirəsinə başladığı dəqiqələrdə yayımlanıb.\nTürkiyə prezidenti bu iclasda Qərb ölkələrinin 10 səfirliyinin bağlanması və səfirlərin qovulması məsələsini müzakirə etməliydi.\nReuters yazır ki, belə bir addım Erdoğan və Qərb arasında olan qarşıdurmanın onun hakimiyyətinin 19-cu ilində son dərəcə gərginləşdirə bilərdi.\nABŞ səfirliyinin Twitter-də dərc etdiyi bəyanatda deyilir:\n“Birləşmiş Ştatlar Diplomatik Münasibətlərə dair Vyana Konvensiyasının 41-ci maddəsinə əməl etdiyini bəyan edir”.\nKanada, Niderland və Yeni Zelandiya da buna bənzər bəyanatlar veriblər, Norveç, İsveç, Danimarka və Finlandiya isə ABŞ-ın tvitini retvit ediblər.\nSəfirlərin gei çəkilməsi\nDövlət Anadolu xəbər agentliyi prezident aparatına istinadən yazır ki, Erdoğan sözü gedən bəyanatları “alqışladığını” bildirib.\nAnadolu və TRT dövlət telekanalı hadisəni səfirliklərin “geri çəkilməsi” kimi şərh edirlər.\nReuetrs yazır ki, bu son xəbərlərdən az sonra Türkiyə lirəsinin məzənnəsi bir qədər yüksəlib və rekord aşağı həddən - 1 dollar üçün 9.85 lirədən 9.61 lirəyə yüksəlib.\nErdoğan ötən həftəsonu demişdi ki, xeyriyyəçi Osman Kavalanın azad olunmasını tələb edən səfirlər persona non grata elan edilməlidirlər.\nKavala baş tutmamış çevriliş cəhdində iştirakını görə 4 il müddətinə azadlqıdan məhrum edilib.\nLirə bir az yüksəlib\nErdoğanın sərəncamı hələki rəsmi qüvvəyə minməmişdi və Xarici İşlər Nazirliyi bu barədə qərarı oktyabrın 25-də verməliydi.\nSözü gedən on səfirlik NATO müttəfiqlərini və Avropa İttifaqına daxil ölkələri təmsil edir.\nYalnız Fransa və Almaniya səfirlikləri hələki heç bir bəyanat yaymayıblar.\nAlmaniya Xarici İşlər Nazirliyi bildirib ki, səfirin qovulması barədə Ankaradan rəsmi məlumat almayıb.\nReuters yazır ki, diplomatik gərginlik Türkiyə Mərkəzi Bankının inflyasiyanın 20 faizə yaxınlaşmasına baxmayaraq Erdoğanın təzyiqi ilə uçot rəqəmini 200 bənd ixtisar etmək qərarından sonra yaranıb.\nAvropa Komissiyası bildirib ki, səfirlərin ölkədən çıxarılması ilə bağlı hələki heç bir rəsmi göstəriş olmayıb.\nSözü gedən on ölkənin səfirləri Kavalanın işi ilə bağlı bəyanat verdikdən sonra Türkiyə Xarici İşlər Nazirliyinə dəvət olunmuşdular.\nTürkiyə parlamentinin spikeri Mustafa Şentop deyib ki, ölkə Konstitusiyası davam edən məhkəmə işlərinin müzakirəsini qadağan edir və bu mənada səfirlərin bəyanatı “müdaxilə və hörmətsizlik” sayılmalıdır.\nBiznesmen və vətəndaş cəmiyyəti qruplarının maliyyə dəstəkçisi olan Kavala 2013-cü il Gezi parkı iğtişaşlarının və 2016-cı il çevriliş cəhdinin iştirakçısı olmaqda ittiham edilir.\nİnsan haqları qrupları Kavalanın mühakiməsini Erdoğan hakimiyyətinin repressiyalarının davamı kimi dəyərləndirirlər.\nAvropa İnsan Haqları Məhkəməsi iki il əvvəl Kavalanın azad olunmasına çağırıb.\nMəhkəmənin qərarında onun həbsinin fərqli düşüncənin susdurulması cəhdi olduğu bildirlir.


Hərə öz mədəsinin ölçüsünə görə bu süfrədən yeyər | Xeberim.Az\n15 May 2020 - 00:15 86\nHərə öz mədəsinin ölçüsünə görə bu süfrədən yeyər\nAyətullah Cavadi Amuli buyurur: “Bizim müştərək vəzifəmiz vardır ki, hamı onu yerinə yetirməkdə müştərəkdir və o da Ramazan ayının orucudur.\nHər kəs öz dərk qüvvəsinin səviyyəsinə görə İlahi ziyafət süfrəsini idrak edər. Əgər süfrə açılıbdırsa və insanlar ora dəvət olunublarsa, hər kəs öz mədəsinin ölçüsünə əsasən ondan yemək yeyər. Bəzisinin tutumu daha çoxdur və daha çox yeyər. Bəzisinin isə azdır və ona görə də az yeyər.\nMübarək Ramazan ayı – Allah qonaqlığı ayıdır. Hər bir elm sahibi yaxşı bilir ki, onun üçün ilin başlanğıcı nə zaman başlayır. Misal üçün, əkinçilər üçün ilin başlanğıcı – payız fəslindədir. Seyr və suluk əhli üçün Ramazan ayı – ilin başlanğıcıdır. Ona görə də möminlər Şəban ayında çalışarlar ki, bütün nöqsanlarını aradan qaldırsınlar və Ramazan ayına daxil olanda nöqsansız olsunlar.\nYəni, Şəban ayı – ilin sonudur və insan illik səyinin məhsulunu məhz ilin sonunda əldə edir. Ona görə deyirlər ki, Şəban ayını əldən vermə.\nRamazan ayına əgər hədiyyəsiz daxil olsan, Ramazan ayında hədiyyə olmaz. Gərək bu ayın hər günündə səy göstərəsən ki, bəlkə Qədr gecəsində və ya Fitr bayramında sənə hədiyyə verilər.\nHəzrət Peyğəmbərdən (s) bizə nurani bir xütbə gəlib çatıbdır ki, Həzrət (s) orada buyurur: “Ey insanlar! Allahın ayı sizə tərəf gəlmişdir və bu ayı qarşılamağa gedin”.\nBu ay – Allahın adı ilədir. Necə ki, Kəbə – Allahın adı ilədir.\nO diyar – ziyafət diyarıdır. Bu ay da Allahın ayıdır.\nBu zaman – ziyafət zamanıdır. O torpaq – ziyafət torpağıdır.\nO kəslərin ki, həcc və ümrə tövfiqləri olmuşdur, Allahın qonağı olmuşdular. Mübarək Ramazan ayında da Allah bəndələri Allahın qonağıdırlar.\nSənayi deyir: “Kəbənin ipək parçaya ehtiyacı yoxdur. Kəbəni bu parça ilə zinətləndirməyin. Kəbənin ona ehtiyacı yoxdur. Kəbənin gözəlliyi başqa şeydədir”.\nMilli.Az deyerler.org-a istinadən bildirir ki, Allah Təala Həzrət İbrahimə (ə) və İsmayilə (ə) əmr etmişdi ki, Mənim evimi pak edin. Kəbənin ipəyə ehtiyacı yoxdur. Allahın evi olmaq – Kəbə üçün kifayətdir. Ramazan ayı üçün də elədir. Bu ay – Allahın ayıdır və insan gərək onun qədrini bilsin. Ramazan ayı Allahın ayı olduğu üçün mübarəkdir.\nƏgər insan dünya malı ardınca olsa, hər nə qədər var-dövləti olsa, ona kifayət etməz və daxilindəki cəhənnəm atəşini söndürməz. Hansı məqama çatırsa-çatsın, doymaz. İnsan nəfsi elə yerə gəlib çatmalıdır ki, doymağı bacarsın. Ancaq o zaman Allahla görüşə nail ola bilər.\nO zaman ki, bəndə Allahla liqaya nail olar – sakitləşər və aram olar. Bu liqaya çatmaqda isə ona Ramazan ayının orucu yardım edər. Hər kim orucun həqiqətini dərk edərək, onun batininə diqqət edərək oruc tutarsa, İlahi liqaya nail olar. Çünki tərəqqi edər və kamala çatar.\nMühüm odur ki, biz bu ayda azadlıq məqamına çataq. Allah bəndəsi olaq. Əgər Allah bəndəsi olsaq, ancaq ona pərəstiş edərik. Hər kəs bacardığı qədər bu ayda səy göstərməlidir ki, azadlığa çata bilsin, nəfsin zəncirlərindən azad olsun.\nAzadlıq – Allahın ən üstün nemətlərindəndir”.//Milli.az\n09 Mar 2021 - 10:16


Ana səhifə » Xəbər lenti\t» Fəzail Ağamalı: Ermənistanın minalanmış ərazilərin xəritələrini verməməsi beynəlxalq cinayətdir\nFəzail Ağamalı bildirib ki, dövlətlərarası münasibətlərin gələcəyi nəzərə alınaraq bu məsələ ilə bağlı konkret addımlar atılmalıdır: “Nəzərə alsaq ki, imzalanmış sənədlərdə Cənubi Qafqazda sülhün və təhlükəsizliyin təminatı əsas prinsip olaraq nəzərdə tutulur. Ali Baş Komandanın rəhbərliyi ilə Azərbaycan Ordusu öz tarixi torpaqlarını işğaldan azad edib. Bunun məntiqi davamı olaraq, Azərbaycan işğaldan azad etdiyi torpaqlarda quruculuq və bərpa işləri aparmalıdır. Köçkün vəziyyətinə düşən insanlar öz doğma ata-baba yurdlarına qayıtmalıdır. Bunun arxasında həm humanist dəyərlər, həm də beynəlxalq hüququn norma və prinsiplərinə söykənən mövqe dayanır”.\nPartiya sədrinin sözlərinə görə, ermənilər Azərbaycan Ordusu tərəfindən əzilmələri ilə barışa bilmirlər. Onlar bu gün Azərbaycan dövlətinin siyasi və diplomatik müstəvidə aparmış olduğu son dərəcə yüksəksəviyyəli mübarizəsindən doğan acizliyin içərisində çox böyük sıxıntı keçirməkdədirlər.\nF.Ağamalı qeyd edib ki, beynəlxalq təşkilatlar yaranmış bu ədalətsiz vəziyyət qarşısında susurlar: “Niyə beynəlxalq təşkilatlar Ermənistanı xüsusi bəyanat və yanaşmalarla minalanmış ərazilərin xəritələrini verməyə məcbur etmirlər? Bunlar hamısı cavab axtaran ciddi suallardır”.


Dollara alternativ pul - limitsiz, məhdudiyyətsiz\n26 Oktyabr 2017 11:08\n"Son vaxtlar bitkoinlərə maraq sürətlə artır və bu maraq elektron pulların qiymətinə də təsir edib. Gələcəyin pul vahidi hesab edilən pul vahidlərini əldə etmək istəyənlər olsa da, hələ ki, onlarla bağlı yetərli inam formalaşamayıb".\nPublika.az xəbər verir ki, bunu iqtisadçı ekspert Vüqar Bayramov deyib. Onun sözlərinə görə, bitkoinlərin qiyməti 6 min dolları keçdikdən sonra onları alıb-almamaq ən çox verilən suallardan biridir:\n“Bitkoinlərin qiyməti 4 min dollara çatanda qiymət artımlarının olacağını proqnozlaşdırmışdıq. Qısa zamanda bitkonilərin qiyməti 50 faiz artdı. Bitkoinlər kriptovalyuta olaraq mərkəzləşdirilmədən dövriyyəyə buraxılan ilk virtual puldur. Bu da həmin valyutanım uğur qazanması səbəblərindən biridir. Bu pulu əldə etmək istəyənlər bitkoinin internet səhifəsinə daxil olub özləri üçün pulqabı yarada bilərlər. Həmin pulqabı vasitəsilə bitkoin sifariş etmək münkündür. Eyni zamanda, qeydiyyatdan keçdikdən sonra yaşadığınız şəhərdə kimlərin bitkoinlərini satışa çıxartdığını da izləyə bilərsiniz. Bitkoinlərdən kredit kartı kimi istifadə etmək, virtual ödənişlər etmək, bilet almaq, internet üzərindən hər hansısa sifariş həyata keçirmək mümkündür. Bitkoin əslində ən sadə ödəmə vasitəsidir. Həmçinin bitkoinlərin yığım funksiyası da var. Burada yığılan vəsaiti qiymət artımları baş verdiyi halda sonradan daha baha yüksək dəyərlə nağdlaşdırmaq mümkündür. Göründüyü kimi, bitkoin ilk baxışdan cəlbedicidir. Bura bəzi onlayn ticarət şirkətləri ilə alış-veriş zamanı tətbiq etdikləri endirimləri də əlavə etsək, o zaman mənzərə daha aydın olar”.\nV.Bayramov hesab edir ki, bəzilərinin dollara alternativ kimi baxdıqları bitkoinin gələcəyi eyni zamanda aparıcı ölkələrin bu virtual pula münasibətindən asılı olacaq:\n“Çin Xalq Respublikası bir müddət öncə bitkoin istifadəsinin ölkə ərazisində məhdudlaşdırılacağı ilə bağlı məlumat yaymışdı. Lakin bir çox inkişaf etmiş ölkələrin bitkoinə marağının artması həmin məhdudiyyəti aradan qaldırdı. Və bu bitkoinə qlobal marağı daha da artırdı. Bitkoin dollar yığımlarına təsir göstərir. Çünki, bitkoinin bütün hesablaşmaları dollarla aparılır. Virtual pulların sayı artdıqca, nağd pulların istifadə dairəsi nisbətən məhdudlaşır. Bitkoinə də maraq artdıqca, bu, dolların dövriyyəsinə təsir edə bilər. Çünki bitkoin özü dollar istifadə dairəsinə və ya nağd pullara təsir edir. Bununla belə, hələlik ciddi təsirlərin olduğunu söyləmək olmaz. Bitkoinin istifadəsində hər hansısa çətinlik olmazsa, ümumiyytlə, o valyuta coğrafi baxımdan limitsiz və məhdudiyyətsiz olaraq işləmək imkanına malik olarsa, bu, onlara marağın artmasına səbəb ola bilər. Reallıq bundan ibarətdir ki, hazırda bitkoindən istifadə dünya üzrə dayanmadan artır. Bitkoinə marağın artması aparıcı ölkələrin bitkoinə və ya virtual pullara yanaşmasından asılı olacaq. Çünki, bəzi aparıcı ölkələr bitkoinlərin istifadəsini məhdudlaşdıran zaman onun qiymətində azalmalar müşahidə edilir.\nBununla belə, mərkəzləşdirilməmiş virtual valyutanın gələcəyi ilə bağlı risklər də qalmaqdadır. Ən ciddi narahatçılıq kəskin qiymət artımının “bitkoin üzərindəki köpüklərin partlamasına” gətirib çıxara biləcəyi ilə bağlıdır. Xüsusən də, Beynəlxalq Valyuta Fondunun rəhbərinin bitkoinlər ilə bağlı xəbərdarlığından sonra bu risk daha da güclənməkdədir. Buna görə də, bitkoin almaq istəyənlərin ehtiyatlı olması, bunu mərhələli şəkildə edərək yığımlarını diversifikasiya etmələri çox vacibdir”.


Xalq şairi Fikrət Qoca ilə görüş\nBakıdakı A.Hüseynzadə adına 20 nömrəli məktəb-liseydə xalq şairi Fikrət Qoca ilə görüş keçirildi.\nBakı Şəhəri üzrə Təhsil İdarəsinin Yasamal rayonu üzrə məsləhətçisi Fəttah Quluyevin, tanınmış şair Əjdər Olun, "Müəllim sözü" qəzetinin baş redaktoru, şair Vahid Aslanın, valideyn, professor Şahbaz Muradovun, məktəbin müəllim və şagirdlərinin iştirak etdiyi tədbiri Azərbaycan dili və ədəbiyyat müəllimi Aytəkin Xəlilova açaraq bildirdi ki, bu gün bizim məktəbimiz üçün əlamətdar bir gündür. Azərbaycanın xalq şairi, "Şöhrət" ordenli, əməkdar incəsənət xadimi, Yazıçılar Birliyinin birinci katibi, Rəsul Rza Fondunun sədri və nəhayət, Prezident təqaüdçüsü Fikrət Qoca məktəbimizin qonağıdır. Bu gün biz Fikrət Qoca poeziyasının işığına toplaşmışıq...\nSonra məktəbin direktoru, Azərbaycan Respublikasının əməkdar müəllimi Sabir Məmişov çıxış edərək dedi ki, məktəbimizdə xalq şairi, şeirlərinin vurğunu olduğum Fikrət Qoca ilə ilk dəfədir ki, görüş keçirilir. Mən onun şeirlərinə bəstələnmiş mahnıları hələ uşaq yaşlarımdan eşitmişəm. Onun son zamanlar yazdığı vətənpərvərlik ruhlu şeirləri bugünkü gənclərimizə lazım olan şeirlərdir. Həmin şeirlər gənclərimizə Vətəni sevməyi öyrədir. Onun "Gəl ey səhər", "Ana" şeirlərinə yazılmış mahnılar insanı duyğulandırır. Fikrət müəllimlə belə görüşlərimiz hələ çox olacaq.\nTədbirdə çıxış edən şair Əjdər Ol isə bildirdi ki, Fikrət Qoca sözün həqiqi mənasında Azərbaycan xalqının, bizim millətimizin böyük ruh daşıyıcılarından biridir. Fikrət Qocanın şeirləri göstərir ki, insanın ən böyük dayağı onun mənəviyyatıdır. İnsanın mənəviyyatı güclü olanda hər şeyə qarşı yenilməz olur. Azərbaycan ədəbiyyatında müdrik şairlərdən biri kimi onun şeirlərində bir dirilik var, bir saflıq var, mübarizlik var...\nSonra məktəbin şagirdləri şairin ulu öndərimiz Heydər Əliyevin əziz xatirəsinə ithaf etdiyi "Gərək bu günləri görəydin" poemasını və "Ata" şeirini ifa etdilər. Qarabağda gedən döyüşlər, ermənilərin işğal etdiyi torpaqlardan didərgin düşmüş dinc əhalinin ağrılarından bəhs edən "Bayraq tutan oğullar", "Cənnətdən qovulmuşlar", "Şəhidlər xiyabanı" poemalarından hissələr səsləndi, şairin yumor hissi daha çox olan bir sıra şeirləri əsasında şagirdlərin hazırladıqları səhnəciklər isə görüş iştirakçılarının diqqətinə hakim kəsildi.\nÇıxışlar bitdikdən sonra xalq şairi Fikrət Qoca səhnəyə dəvət edildi. O, bu maraqlı görüşü təşkil etdikləri üçün məktəb rəhbərliyinə və bu işdə əməyi olan bütün insanlara minnətdarlığını bildirdi. Sonra da şagirdlərə tövsiyə etdi ki, əgər siz də qocalmaq istəmirsinizsə, iki şeyi yadda saxlamalısınız. Onun biri yalan danışmamaq, o birisi isə oğurluq etməməkdir.\nSonda məktəbin müəllim və şagirdləri xalq şairi Fikrət Qoca ilə xatirə şəkilləri çəkdirdilər.


Xudaferin.eu AZƏRTAC-a istinadən xəbər verir ki, müəllif məqalədə ötən ilin noyabrında İkinci Qarabağ müharibəsinin başa çatmasından sonra Azərbaycanın 30 il Ermənistan işğalı altında qalan əraziləri üzərində suverenliyini bərpa etdiyini, 1992-ci ildən bəri ilk dəfə olaraq bu il Şuşada Novruz şənliyi keçirdiyini bildirir. Vurğulanır ki, 1990-cı illərin əvvəllərində işğal edilmiş rayonların azad olunması ilə nəticələnən müharibədən dərhal sonra Prezident İlham Əliyev qısa müddətdə işğaldan azad edilmiş ərazilərin bərpası və Naxçıvanı Azərbaycanın əsas hissəsi ilə birləşdirən nəqliyyat infrastrukturu ilə bağlı yol xəritəsi müəyyənləşdirib.\n“İkinci Qarabağ müharibəsinin başa çatmasından artıq üç aydan çox vaxt keçib, ancaq Ermənistan hələ də minalanmış ərazilərin xəritələrini Azərbaycana təqdim etməyib. Bu davranış həm Azərbaycan, həm də Rusiya üçün ciddi fəsadlara gətirib çıxarır. İndiyədək 17 mindən çox partlayıcı maddə zərərsizləşdirilib, lakin ərazilərin minalardan təmizlənməsi zamanı rus sülhməramlıları arasında ölüm və yaralanma halları da qeydə alınıb”, - deyə jurnalist vurğulayır. Həmçinin diqqətə çatdırılır ki, azad edilmiş ərazilərdə dekabrdan bəri mina partlayışları nəticəsində 12 mülki azərbaycanlı həyatını itirib, 14 nəfər isə yaralanıb.


Əgər İslam Peyğəmbəri (s) və digər Peyğəmbərlər günahsızdırsa, nə üçün "Fəth" surəsində belə buyurulur: "Həqiqətən, biz sənə açıq-aşkar bir zəfər bəxş etdik; Allah sənin əvvəlki və sonrakı günahlarını bağışlayacaq, sənə olan nemətini tamamlayacaq və səni düz yola müvəffəq edəcək." Ayələrdə hansı günahdan danışılır? | islamic mənbələri\nƏgər İslam Peyğəmbəri (s) və digər Peyğəmbərlər günahsızdırsa, nə üçün “Fəth” surəsində belə buyurulur: “Həqiqətən, biz sənə açıq-aşkar bir zəfər bəxş etdik; Allah sənin əvvəlki və sonrakı günahlarını bağışlayacaq, sənə olan nemətini tamamlayacaq və səni düz yola müvəffəq edəcək.” Ayələrdə hansı günahdan danışılır?\nPeyğəmbər də istisna deyil. Həzrət qüreyşin müxalifəti, onların əsassız böhtanları ilə üzbəüz gəlmişdi. Dünənədək etibarlı, doğruçu, pəhrizkar sayılan bir şəxs insanları cəhalətə, bütpərəstliyə qarşı çağıran tək, sehr-caduda, divanəlikdə ittiham olundu. Bu sayaq böhtanlar hamını çaşdırmasa da, cəmiyyətin sadəlövh və nadan təbəqəsini şəkk-şübhəyə salır. Doğrudan da, həmin vaxt qüreyş öz böhtanları ilə bir çoxlarını çaşdıra bildi. Bəs töhmət və iftiraları aradan götürüb, həqiqətin simasını necə aşkarlamaq olar? Bir çıxış yolu var: Mübariz, tərəqqipərvər insan qələbə çalıb, öz xeyir niyyətini sübuta yetirməklə haqqında deyilənləri puça çıxara bilər. Belə bir insan məğlub olduqda isə onun haqqında deyilən böhtanlar uzun müddət zehnlərdən silinmir.\n2. Ayəyə diqqət etsəniz, görərsiniz ki, ayədə təkcə keçmişdəki günahlardan yox, həm də gələcəkdəki günahlardan danışılır. Əgər gələcəkdə hansı günahın baş verəcəyi bilinmirsə, bu günah əvvəlcədən necə bağışlana bilər? Demək, yeganə düzgün təfsir Peyğəmbərə nahaq olaraq aid edilmiş günahların nəzərdə tutulmasıdır. Çünki həzrətə Məkkənin fəthindən qabaq da böhtan atılırdı, sonra da belə böhtanlar atılması mümkün idi. Ona görə də Allah-təala həzrət Peyğəmbərə (s) həm əvvəlki, həm də sonrakı günahları, yəni böhtanların bağışlanacağını, yəni yuyulub gedəcəyini vəd edir.\nQuranda oxuyuruq: “Allahdan başqa hər bir şey məhvə məhkumdur.” Məgər insanın ruhu fani olurmu? Əgər insanın ruhu əbədidirsə, nə üçün ayədə belə buyurulur?\nQuranda Allah-təala belə təqdim olunur: “Şira ulduzununda Rəbbi Odur. Belə bir sual yaranır ki Şira ulduzunun hansı xüsusiyyətləri onu önəmli etmişdir? Məgər Allah bütün ulduzların Rəbbi deyilmi?


Rəssamların ağrı və əzabları, sevinci və ilıq təbəssümü daha şirin olur. Dünyanın nəhəngləri - Salvador Dali, Pablo Pikasso qürbət ellərdə fırça və boyalarla, kətan və iç dünyaları ilə Vətən, bəşəriyyət anlamını insanlığa doğmalaşdırdılar. Günlərin birində general Franko həsəd və paxıllıqdan yaxa qurtarmaq üçün Pikassoya məktub göndərdi: «Əzizim Pikasso, Madridə qayıt və mənim portretimi işlə». Bu zaman Pikasso artıq dünyanın övladı idi. Bircə cümlə ilə cavab göndərdi o cəllada: «Kəllənizi göndərin, məmnuniyyətlə işləyərəm». Hiddətlənən general onu ömürlük İspan vətəndaşlığından məhrum etdi. İndi dünyada nə həmin general var, nə də Pikasso. Yox…yox. Pikasso Parisin küçələrində uşaqların arenasındadır. Muzeylərdə insanlarla söhbət edir. Sevincək, ilıq təbəssümlə.\n- «Mikayıl müəllim mənə bir həyat yoldaşı yox, dost, sirdaş idi. Çox mehriban yaşayırdıq. 81 illik ömrünün son 3 ilinədək o özünü yaxşı hiss edirdi. 2000-ci ilin 25 noyabr axşamı məlum zəlzələdən stress vəziyyətə düşənlərdən biri də o oldu. Evdə həmişə deyirdi ki, zəlzələ baş verəndə zirzəmiyə girib qorunmaq lazımdır. İlk təkandan sonra ikinci də güclü oldu. Biz mənzilimizdən eyvan vasitəsilə zirzəmiyə endik. Bir qədər sonra Mikayıl müəllim mənzilə keçəndə oğlumuzun içəridə siqaret çəkdiyini gördü. O, əhval-ruhiyyəmizlə maraqlandı, təkanların davamlı olacağını bildirdi. Dedi ki, təkan olsa, düşün aşağı maşının yanına. Bir neçə dəqiqə sonra yenə təkan oldu, həyətə düşüb bir neçə saat orada qaldıq. Qonşular da həyətdə idilər…


Bu tələbələrə xüsusi təqaüd veriləcək\n5 Noyabr 2014 13:04\nYüksək akademik göstəricilərlə təhsil alan tələbələrə xüsusi təqaüd veriləcək və gələcəkdə onlar işlə təmin ediləcək. Publika.az-ın məlumatına görə, bu barədə “Azərbaycan Polad İstehsalı Kompleksi” QSC ilə Təhsil Nazirliyi arasında imzalanmış müqavilədə qeyd olunub.\nTəhsil Nazirliyinin tabeliyində fəaliyyət göstərən ilk peşə, orta ixtisas və ali təhsil müəssisələrindən seçilmiş şagirdlər və tələbələr “Azərbaycan Polad İstehsalı Kompleksi” QSC-də yay təcrübəsi proqramına qəbul ediləcək. Nazirliyin nəzdindəki ali təhsil müəssisələrinin professor-müəllim heyətinə elmi-tədqiqat işlərinin aparılmasında, beynəlxalq əlaqələr üzrə həyata keçirilən layihələrdə “Azərbaycan Polad İstehsalı Kompleksi” QSC-nin tərəfdaş kimi iştirakına, burada çalışan yüksək ixtisaslı mütəxəssislərin təhsil müəssisələrində tələbələr üçün seçmə mühazirələrinin təşkilinə şərait yaradılacaq.\nMemorandumda ali təhsil müəssisələrinin professor-müəllim heyətinin “Azərbaycan Polad İstehsalı Kompleksi” QSC –də məsləhətçi qismində işə cəlb olunması, birgə elmi-texniki işlərin aparılması, seminarların təşkili, eləcə də müştərək layihələrin işlənməsi və istehsalatda tətbiqi məsələləri də əksini tapıb.\nƏməkdaşlıq Memorandumu çərçivəsində tərəflər metallurgiyaya dair ixtisaslar üzrə ilk peşə, orta ixtisas və ali təhsilin nüfuzunun yüksəldilməsi, yeniyetmələrin texniki peşələrə yiyələnməyə həvəsləndirilməsi üzrə birgə proqramların hazırlanması, həyata keçirilməsi və təbliği ilə bağlı öhdəlik götürüblər. Həmçinin əməkdaşlıqda iştirak edən ilk peşə-ixtisas təhsili müəssisələrində müvafiq maddi-texniki bazanın yaradılmasına, təhsilalanlarının bilik və bacarıqlarının qiymətləndirilməsinə “Azərbaycan Polad İstehsalı Kompleksi” QSC-nin mütəxəssislərinin də cəlb edilməsi nəzərdə tutulur.\nMemorondum imzalama mərasimində çıxış edən təhsil naziri Mikayıl Cabbarov bildirib ki, real iqtisadi sektorda fəaliyyət göstərən müəssisələrlə, o cümlədən metallurgiya kompleksi ilə müvafiq ixtisaslar üzrə kadr hazırlığı aparan ilk peşə, orta ixtisas və ali təhsil müəssisələri arasında birbaşa əməkdaşlıq əlaqələrinin qurulması təqdirəlayiq haldır.\n“Azərbaycan Polad İstehsalı Kompleksi” QSC-nin sədri Samir Cəfərov ölkəmizdə bir sıra yeni istehsal sahələrində kadr çatışmazlığı hiss olunduğunu bildirib.


Azərbaycanda kürü Comments Off on Azərbaycanda kürü qiyməti Və Bakıda Havyar mağazalari 16 Views\nAzərbaycanda kürü qiyməti Nə qədərdir? Bakıda Havyar mağazalari haradadır? Kürü Faydaları nədir? Hansı balıqdan kürü çıxarılır?\nAzərbaycanda kürü qiyməti\nAzərbaycanda kürü ilə tanış olanların hamısı çox yaxşı bilirlər ki, Azərbaycanda yayılmış kürü növlərinin xeyli hissəsi hazırda heyvandarlıq komplekslərində saxlanılan Xəzər balığı ilə əlaqəlidir.\nTədqiqatlar göstərir ki, Xəzər dənizi keyfiyyətli və birinci dərəcəli məhsulları bazara çıxarmaq üçün istifadə edilə bilən ən yaxşı nərə balıq növlərinə malikdir.\nAzərbaycanın fərqli iqlimləri ilə yaxşı uyğunluğu səbəbindən bu balıqlar bu gün fərqli bölgələrdə saxlanıla bilər və məhsulları ölkə daxilində və xaricində mövcud kürü qiymətinə satılır.\nQiyməti tapmaq üçün ixtisaslaşmış kolleksiyamızla əlaqə saxlayın.\nKürü Faydaları Və Bədən üçün xüsusiyyətləri\nAzərbaycan kürüsünü düzgün şəkildə tanıtmaq istəyiriksə, onda olan xüsusiyyətləri və istədikləri effekti nəzərə almalıyıq. Bu, alıcılardan daha çox diqqəti cəlb edə bilər və onu alan insanlar, şübhəsiz ki, daha yaxşı inam və həvəslə kürü istehlak edəcəklər.\nAzərbaycan kürüsünün ən vacib xüsusiyyətlərindən biri onun yüksək miqdarda dəmir və vitamin olmasıdır. Bu səbəblə hamilə analar və uşaqlar kimi bir çox insan üçün tövsiyə olunur.\nAyrıca, bu balıqların təbii yollarla böyüdülməsi və kimyəvi maddələrdən istifadə edilməməsi sayəsində bədənin müdafiə sisteminin daha yaxşı işləməsinə yaxşı təsir göstərəcəkdir. Azərbaycanda kürü qiyməti Qidalanma dəyərinə görə dəyişir.\nBakıda Havyar mağazalari\nBakıda kürü dükanları ölkənin şərq hissəsində mövcuddur. Bu mağazalarda əlaqə qura biləcəyiniz və alış-veriş edə biləcəyiniz bir veb sayt var. Şirkətimizin satış üzrə mütəxəssis nömrəsi bu səhifədə mövcuddur.\nHansı balıqdan kürü çıxarılır?\nFil balığı, rus və ya Çalbaş balığı, fars və ya Qaraburun balığı, beri balığı, Uzun burun və ya Suruga balığı Xəzər dənizində nərə balığının əsas növləridir.\nBir balıqdan kürü çıxarmaq 12 ilə 15 və bəzən 16 il çəkir. Əvvəllər nərə balığı onları quyruğunun zərbələrindən qorumaq üçün bir rezin çəkic ilə anesteziya edilmişdi, sonra nərə balığı boşaldılmış və əti bazara göndərilmişdir.\nBu gün qeysəriyyə əməliyyatı ilə yumurtalar balığın qarnından çıxarılır və təkrar gübrələmə üçün balığın qarnında qalır, sonra 3 ay ərzində balıq xüsusi hovuzlarda karantinə verilir, bu müddətdən sonra qeyd olunur Ayrılıb dənizə qayıdırlar. Bunu ayda 6 dəfəyə qədər edə bilərlər.\nTags Azərbaycanın kürünün qiyməti havyar balığı fiyatı havyar fiyat Havyar qiyməti havyar satın al kırmızı havyar fiyatı kürünün qiyməti qara kürünün qiyməti qırmızı kürü qiyməti qırmızı kürünün qiyməti\nPrevious Xəzər dənizin nere baligi qiymeti Və onun ət dükanı\nNext nərə balığı kürüsü qiymət Və Yetişdirmə mərkəzləri


Qarışıq Fikirlər: TQDK və Bazarın Müstəqil Fəaliyyəti\nSosialist keçmişi olan bir xalq kimi, dövlətin iqtisadi və sosial həyatımızda aktiv roluna hər halda öyrəşmişik. Bununla belə, bəzən mənə qəribə gəlir insanlar necə də asanlıqla bir çox funksiyaların dövlət tərəfindən həyata keçirilməsini qəbul edirlər. Bazar iqtisadiyyatı mövqeyindən baxdıqda belə, dövlətin bəzi xidmətləri göstərməsini əsaslandırmaq asandır (məsələn milli təhlükəsizlik və ya ibtidai təhsil), dövlətin göstərdiyi bəzi xidmətlər nisbətən geniş müzakirə mövzusudur (məsələn, pul çapına nəzarət) və bəzi xidmətləri dövlətin göstərməsini əsaslandırmaq tamamilə çətindir (bu yazının mövzusu).\nTələbələrin universitetə qəbulu iki tərəf arasında həyata keçirilən prosesdir – tələbələr və universitetlər. Azərbaycanda isə, bu iki tərəf arasında münasibətlərin tənzimləməsi üçüncü tərəfə - TQDK-ya tapşırılıb. Böyük ehtimal ki, bu cür yanaşmanın əsas səbəbi universitetlərin qəbul prosesini müstəqil olaraq keçirə bilməyəcəklərinin hesab edilməsi və mərkəzləşmiş sistemin daha effektiv olduğunun düşünülməsi idi. Bəlkə də, ilkin illərdə bu fərziyyə doğru idi, lakin bu yazıda mən göstərməyə çalışıram ki, zaman keçdikcə TQDK artıq inkişafın qarşısını alan bir quruma çevrilmişdir.\nSiz nə vaxtsa TQDK-nın qrupları hansı məntiqlə bölməsi və hansı qrupda qəbulun hansı fənlər üzrə olmasını necə müəyyən etməsi maraqlandırıb? Mən həmişə düşünmüşəm ki, gələcək iqtisadçı kimi mənim coğrafiya, ədəbiyyat və yeni abiturientlər üçün – tarix fənlərindən imtahan verməyimin nə qədər əhəmiyyəti var. Bu fənlər gələcəkdə təhsildə lazım olmur və onları bilmək yaxşı iqtisadçı potensialı haqqında xəbər vermir. Universitetlərin də bir çoxu hər halda razılaşarlar, iqtisadiyyat oxumaq üçün tələbə götürdükdə onları bu fənlər maraqlandırmır. Təxmin etmək olar ki, əgər tələbə qəbulunu universitetlər aparmaq sərbəst olsaydılar, onlar bu fənlərdən imtahan tələb etməzdilər. Bu, həm də abiturientlər üçün daha faydalı seçim olardı.\nBu cür yanaşmada problem ondadır ki, tələbə qəbulu prosesində TQDK-nın ilkin və əsas marağı - tələbə qəbulu prosesinin fəaliyyət göstərməsini təmin etməkdir və TQDK bu funksiyanı tam yerinə yetirir. Digər tərəfdən, qəbul prosesini mümkün qədər universitet və abiturientlərin maraqlarına uyğun olaraq təşkil etmək TQDK-nın maraqlarına daxil deyil və bunun üçün onda stimul yoxdur. Bunun bir neçə səbəbi var. Bu səbəblərdən ən əsası dövlət tərəfindən TQDK-ya xüsusi səlahiyyətlərin – tələbə qəbulu prosesi üzərində monopoliyanın verilməsidir və TQDK-nın davranışında monopoliyalar üçün tipik elementlər özünü əks etdirməkdədir. TQDK-ya seçim prosesi üzərində monopoliyanın verilməsi ona alternativ olan və tələbə və universitetlərin marağını daha yaxşı əks etdirən yeni bir sistemin meydana gəlməsinin qarşısı süni surətdə alınır.\nTQDK-nın fəaliyyətini bu prizmadan təhlil etdikdə onun mövcudluğunun mənfi tərəflərini görmək daha rahat olur. Əvvəlki abzasda qeyd etdiyim kimi, TQDK-nın maraqlarına universitet və abiturientlər üçün ən uyğun olan şəkildə qəbul həyata keçirmək daxil deyil, lakin müstəqil bazar mövcud olduğu hallarda TQDK qaydaları ilə razılaşmayan universitetlər bazarda mövcud olan digər proqramlara müraciət edə bilərdilər. TQDK-ya verilmiş xüsusi səlahiyyətlər isə bu cür alternativlərin yaranmasının qarşısını alır. Universitet və tələbələrin müraciət edəcəyi digər bir qurum mövcud olmadığından, onların maraqlarını da əsk etdirmək TQDK üçün maraqlı deyil. Ona görə də, gələcək ixtisas ilə bağlı olmayan, məntiqdan çox əzbərçiliyə doğru yönəlmiş sistem mövcud olaraq qalmaqdadır və bu sistemi inkişaf etdirmək tərəflərin marağında deyil.\nDövlətin tələbə qəbulu prosesinə müdaxilə etmədiyi hallara nümunə kimi ABŞ-dakı SAT və ya GMAT imtahanlarını göstərmək olar. Bu imtahanları təmin edən qruplar birbaşa olaraq universitetlərə xidmət edirlər və ya universitetlər tərəfindən yaradılmışlar. Bunun nəticəsi olaraq, universitetlərin birbaşa marağında olan tərzdə imtahan aparmaq bu qurumların birbaşa marağındadır. Xüsusilə də maqistraturaya qəbul üçün eyni zamanda həm GRE, həm GMAT-in mövcudluğu bazarda daimi rəqabəti və inkişafı təmin edir. Bu testlərlə tanış olan hər bir kəs, onların tələbənin bacarığını müəyyən etməkdə TQDK imtahanlarından daha effektiv olması ilə razılaşar. Dövlət bu prosesə müdaxilə etdikdə və mərkəzləşdirilmiş bir qurum bu prosesi tənzimlədikdə isə bu cür təbii inkişafların qarşısı alınır.\nRəqabətə açıq olan bazarda TQDK-nın mövcud olması problem deyil. Əgər xüsusilə də TQDK-ya verilmiş xüsusi səlahiyyətlər alınarsa və bazar hər kəs üçün açıq olarsa, bundan sonra TQDK liderliyini qoruduğu halda, bu, onun mövcud ən yaxşı alternativi təmin etməsinin göstəricisi olardı. Xüsusilə də bazarda rəqabətin mövcudluğu və universitet/tələbələrin digər qəbul imtahanları seçimində azad olmaqları TQDK-ya öz imtahanlarını daha sürətlə inkişaf etdirməyə və bütün tərəflərin maraqların stimullaşdırmağa imkan yaradardı.\nBurada yazdığıma qarşı qoyulan əsas fikir – Azərbaycanda sərbəst bazarın çalışa bilməyəcəyidir. Mən bu fikirlə razı deyiləm, lakin yazının qısalığı üçün bu növ arqumentləri burada cavablandırmıram. Bununla belə, şərhlərdə müzakirəyə şad olaram.\nYazının sonunda sadəcə demək istəyirəm mənim TQDK-ya qarşı bir qərəzliyim yoxdur. Çoxları kimi mən də düşünürəm ki, bir dövlət orqanı kimi TQDK öz işini daha səliqəli görənlərdəndir. Eyni zamanda, azad bazarların tərəfdarı kimi, mən düşünürəm ki, bu cür məsələlərdə cəmiyyət dövlət müdaxiləsi olmadan öz seçimini etməkdə azad olmalıdır.\nMüəllif: Unknown Saat: 11:45 PM\nKanan Karimzada said...\nƏziz Nurəddin qardaş, həmişəki kimi çox gözəl yazıya görə təşəkkürlər. Mən də bazarların gücünə və daha səmərəli həllər tapdığına inanan biri kimi dediklərin əksəriyyəti ilə razıyam və ümumilikdə yazılanlarınla həmişə müzakirə mühitini tətiklədiyin üçün sənə böyük sağol düşür.\nKeçənlərdə xatırlayırsansa əgər, fb-də hansı dövlət qurumuna institusional inamınız var deyə bir sual qoymuşdum. Sorğuda iştirak edənlərin də əksəriyyətinin ürəyi TQDK-dan yana idi. Burda qeyd etdiyin kimi TQDK-nın fəaliyyətinin lehinə həmişə bu arqument olacaq. TQDK bəlkə yeganə qurumdur ki bizim məmləkətdə bir qəbul prosesində şəffaflıq təminatı verir, kəndçi babanın uşağı heç bir əngəl olmadan gəlib universitetə daxil olur. Bu baxımdan bizim dövlət müdaxiləsi bol olan axsaq bazarımızda TQDK-nın varlığı elə əslində indiki şərtlərlə bir müsbət bazar korrektəsidir. Bu baxımdan, təhsilin hamıya əlçatan olmasını təmin edən (equity) bu quruma ehtiyac böyükdür.\nBizim bu mövzularda istənilən müzakirəmiz köklü olaraq gəlib səmərəlilik (efficiency) və ədalətlilik (equity) prinsipləri üzərində dayanır. Sən qeyd etdiyin faydalılıq əslində səmərələlilik nöqteyi nəzərindən çox doğrudur. Amma axsaq bazar şərtlərinin hökm sürdüyü məmləkətdə TQDK əslində ədalətlilik prinsipinin keşikçisi rolunda çıxış edir. Bunu nəzərə almalıyıq, yoxsa aydındır ki tək faydalılıq və səmərələlik bizim əsas marağımız olsa, bütün sahələri buraxaq bazarın öhdəsinə, heç bir müdaxiləyə gərək yox.\nTam səmimiyyətlə, SAT və GMAT kimi sistemin tətbiqinin tərəfdarıyam, özüdə ikiəlli tərəfdarıyam. Amma bunun üçün islahatlar lazımdır çox yaxşı bilirsən ki. İslahat isə ümumi muhitin yaxşılaşdırılması, korrupsiya/rüşvət əngəllərinin aradan qaldırılması, universitetlərin özəlləşdirilməsi və son günlər müzakirə etdiyimiz kimi tələbələrin təhsil kreditlərinə çıxışının yaradılması.\nHələlik bu qədər\nYaxşı bir etibarlı kredit şirkətinin mənim üçün etdiyi işlər barədə ifadələrimi bölüşmək üçün buradayam. Adım Nikita Tanya, rus dilindəyəm və 3 uşağın sevimli bir anasıyam. Mənə və övladlarım üçün bu qədər çətin olan bir kredit almaq istəyində pulumu itirdim, kredit istəməyə onlayn müraciət etdim. Bu yaxınlarda çox dürüst bir adam cənab Benjamindən bir kredit götürən bu dostumla tanış olduğum günə qədər itirdim. 5 iş günü ərzində kredit almağımda kömək edən bu vicdanlı kredit mütəxəssisi cənab Benjaminlə tanış etdi. Yenidən ayağa qalxmağımda kömək etdiyim üçün cənab Benjaminə sonsuz minnətdaram. E-poçt vasitəsilə cənab Benjaminlə əlaqə saxlaya bilərsiniz: Lfdsloans@outlook.com onlar mənim bunu etdiyimi bilmirlər, ancaq bunu etmək məcburiyyətindəyəm, çünki kredit yardımına ehtiyacı olan çox sayda insan var. bu vicdanlı insana və siz də xilas ola bilərsiniz .WatsApp: (+ 1 989-394-3740)\nMənə maraqlı olan mövzularda fikirlərimi bölüşdüyüm bloq. Mövzuların çoxu iqtisadiyyat ilə bağlı olsa belə, çalışacağam iqtisadi təhsili olmayan hər kəsin anlayacağı şəkildə yazım.\nBloqa abunə olmaq üçün zəhmət olmasa buraya daxil olun\nXaricdə təhsil proqramına alternativ yanaşma\nBu yazı daha öncə bu bloqda paylaşdığım digər yazının davamıdır. Buradakı fikirlər birinci hissənin məntiqi davamı olduğundan, yalnız ilk...\nXaricdə təhsil proqramının iqtisadi təhlili\nBloqa mənə çox yaxın olan mövzu ilə başlamaq istəyirəm. İlkin baxışda xaricdə təhsil qeyri-adi bir mövzu deyil, lakin mənim müşahidələrimdən...\nSosialist keçmişi olan bir xalq kimi, dövlətin iqtisadi və sosial həyatımızda aktiv roluna hər halda öyrəşmişik. Bununla belə, bəzən mənə ...


İctimai fəallar təcridxanada məcburi başları qırxılmış gəncləri dəstəkləyir\nVəkil Qurban Məmmədov və bir neçə hüquq müdafiəçisi aprelin 30-da Azərbaycan Dövlət Neft Akademiyasının qarşısında anım yürüşü keçirmək istəyərkən saxlanan 3 gənc fəala dəstək məqsədi ilə “Başını qırxdır – dəstək ol!” aksiyasına başlayıb.\nBelə ki, müvəqqəti saxlama təcridxanasında saxlanılan gənc fəallar Turqut Qəmbər, Əbülfəz Qurbanlı və İlkin Rüstəmzadənin məcburi başlarının qırxdırılmasına etiraz olaraq ictimai fəallar başlarını qırxdırıb. Onlar insanları da başlarını qırxdıraraq aksiyaya qoşulmağa çağırıb.\n“Bu yaxınlarda məlumat almışam ki, gənc fəalların başını qırxmaqla onları təhqir ediblər. Qoy, bütün Azərbaycan gəncliyi, bu rejimi istəməyən bütün vətəndaşlarımız mənim kimi başlarını qırxsınlar, küçəyə çıxsınlar, bu da bir etiraz aksiyadır. Dünya görsün ki, bu rejimə qarşı nə qədər başıqırxıq var. Ona görə də mən hamını bu aksiyaya qoşulmağa çağırıram. Əks təqdirdə bu rejimin qarşısını ala bilməyəcəyik”, - vəkil əlavə edib.\nHəmçinin vəkil bütün Azərbaycan xalqına müraciət edib.\n“Azadlıq uğrunda, haqq yolunda gənclərin başı qırxılırsa, dövlət büdcəsi talan edilirsə, biz susduqca bu qanunsuzluqlar bir az da davam edəcək, Azərbaycanda yaşamaq mümkün olmayacaq. Mən sizin hamınızı vətəndaşlıq mövqeyi nümayiş etdirməyə çağırıram”, - o vurğulayıb.\nVəkil Neft Akademiyasının qarşısında anım yürüşünün qarşısının alınmasını pisləyib. Onun fikrincə, hakimiyyət həmin gün paytaxtda futbol bayramı keçirtməklə terror qurbanlarının xatirəsini təhqir edib.\nXatırladaq ki, 2009-c il aprelin 30-da ADNA-ya silahlı hücum olub. Hadisə nəticəsində terrorçu ilə birgə 13 nəfər güllə yarasından ölüb, 13 nəfər isə yaralanıb. Gənclər təşkilatları hər il aprelin 30-da qətlə yetirilmiş tələbə və müəllimlərin xatirəsini “Terrora yox!” şüarları ilə yad edir. Amma, demək olar ki, hər il gənc fəallarının etiraz yürüşünə hüquq mühafizə orqanları əks reaksiya göstərir, qarşıdurma yaşanır.


Elm ziyası ilə şəfəqlənən ömür\nGəncə Dövlət Universiteti ölkəmizin şərəfli tarixi, zəngin ənənələri olan ali təhsil müəssisələrindəndir. Fəaliyyət göstərdiyi 77 il ərzində dövrün, zamanın çətinliklərinə baxmayaraq, Azərbaycan milli mədəniyyətinin, elminin, təhsilinin inkişafında xüsusi xidmətləri olan, müəllim kadrların yetişdirilməsində önəmli rol oynayan universitet elm və təhsil mərkəzi kimi formalaşıb inkişaf etmişdir. Burada yüzlərlə alim hazırlanmış, ixtisaslı, istedadlı kadrlar yetişmişdir. Onlarla yaradıcı ziyalı, alim, ictimai və dövlət xadimləri GDU-da təhsil almışlar.\nHazırda fizika və texniki fənlər fakültəsinin dekanı kimi fəaliyyət göstərən dosent İldırım Qasımov da Gəncə Dövlət Universitetinin 1980-ci il məzunlarındandır. O, 1959-cu ildə vətənimizin dilbər guşələrindən sayılan Bərdə rayonunun Həsənqaya kəndində dünyaya göz açıb. 1976-cı ildə Həsənqaya kənd orta məktəbini fərqlənmə attestatı ilə bitirib və elə həmin il GDU-nun fizika-riyaziyyat fakültəsinə daxil olub. Tələbəlik illərində universitetin ictimai işlərində fəal iştirak edib. Sayılıb-seçilən tələbələrdən biri kimi başqalarına nümunə göstərilib. Ali məktəbi bitirdikdən sonra təyinatla bir müddət İsmayıllı rayonunda müəllim işləyib. 1984-cü ildə GDU-nun təlimdə texniki vasitələr laboratoriyasında əmək fəaliyyətini davam etdirməklə bərabər elmi axtarışlara başlayıb. Çox keçmədən laboratoriya müdiri, ümumi texniki fənlər kafedrasında müəllim, dissertant kimi çalışıb. AMEA-da "Sürətli yüklənmə zamanı materialların elastik və qeyri-elastik xassələrinin öyrənilməsi" mövzusunda namizədlik dissertasiyasını müdafiə edərək alimlik dərəcəsini alıb. 2003-cü ildən 2011-ci ilə qədər GDU-nun magistratura şöbəsinin müdiri olmuşdur. 2011-ci ildə isə fizika və texniki fənlər fakültəsinə dekan seçilmişdir.\nİldırım müəllim hazırda doktorluq işini yekunlaşdırmaq üzrədir. O, elektronika üzrə Koreya, Almaniya, Rusiya və Türkiyə şirkətlərinin sertifikatlarını almış, "Samsunq" LTD firmasının respublika üzrə şəxsi nümayəndəsi, xarici elektron qurğular üzrə tanınmış mütəxəssisdir.\nİstedadlı alim və bacarıqlı təşkilatçı İldırım müəllimin rəhbərlik etdiyi fakültədə 4 kafedra fəaliyyət göstərir. 55 nəfər professor-müəllim heyəti 400-dən çox tələbəyə elmin sirlərini öyrətməklə yanaşı onları müstəqil həyata hazırlayır. Ölkə başçısı cənab İlham Əliyevin diqqət və qayğısı, şəhər rəhbərliyinin yüksək təşkilatçılığı sayəsində Gəncə Dövlət Universitetində əsaslı təmir işləri aparılmış, fizika və texniki fənlər fakültəsinin fəaliyyət göstərdiyi korpus da zövq oxşayan görkəm almış, yeni avadanlıqlarla təchiz edilmişdir. İldırım müəllim geniş, yaraşıqlı laboratoriya və fənn otaqlarını bizə göstərdikcə sevincini də gizlətmirdi:\n- Bunların hamısı bizim xoşbəxt gələcəyimiz olan balalarımız üçündür. Möhtərəm Prezidentimiz cənab İlham Əliyevə ürəkdən minnətdarıq ki, təhsilin inkişafı üçün əlindən gələni əsirgəmir. Bizim üçün də, tələbələr üçün də müasir, gözəl şərait, imkanlar yaradır. Müasir avadanlıqlarla təchiz olunmuş 12 laboratoriya, fənn otaqları, gənclər otağı tələbələrin ixtiyarına verilmişdir. Bütün kafedra və laboratoriyalarda İnternet vardır. Mühazirə dərsləri İnternet, video-kompüter vasitəsi ilə keçirilir. Hər il fakültəni 70-80 nəfər tələbə bitirir.\nBu ildən təsviri incəsənət kafedrası da bu korpusa köçürülmüş və tələbələrə daha əlverişli, gözəl şərait yaradılmışdır.\nFakültənin müəllimlərinin xarici ölkələrin mətbuatında elmi məqalələri dərc olunur. Tələbələr respublikada keçirilən elmi konfranslarda, olimpiadalarda fəal iştirak edirlər. Ötən tədris ilində dəqiq elmlər üzrə respublika olimpiadasında fakültənin tələbəsi Validə Məmmədova III yeri tutmuşdur.\nTəsviri incəsənət üzrə təhsil alan tələbələrin mütəmadi olaraq sərgiləri təşkil olunur, onlar şəhər tədbirlərində özlərinin sənət əsərlərini nümayiş etdirirlər.\nBu il avtomatlaşdırma və elektrik ölçüləri üzrə yeni laboratoriyalar və fənn otaqları yaradılmışdır. Yeni dərs ilində fakültəyə 180 nəfər tələbə qəbul edilmişdir. Fərəhli haldır ki, hazırda universitetdə işləyən fizika elmləri doktoru Zirəddin Həsənov, dosentlər Elxan İsmayılov, Yəhya Namazov, Vaqif Rüstəmov və başqaları bu fakültənin məzunlarıdır.\nİnsan o zaman sayılıb seçilir, etibar, nüfuz qazanır ki, ağır zəhmətə qatlaşıb fədakarlığı, iradəsi, qətiyyəti, zəkası ilə həyatda özünü təsdiqləyir. Ən yüksək keyfiyyətləri ilə hörmətə-izzətə çatır, qəlbi qurub-yaratmaq, Vətənin adını ucaltmaq, elə-obaya dayaq olmaq eşqi ilə döyünür. İldırım müəllim həmişə doğma bildiyi insanların arasında, onların bitib-tükənməyən qayğıları içindədir. İmkansız tələbələr onun daha çox diqqətindədir. Ehtiyaclarını öyrənib onlara dayaq olanda, mənəvi dəstək göstərəndə rahatlıq tapır.\nİldırım Qasımov həm də nümunəvi ailə başçısıdır. Ömür-gün yoldaşı Rəna xanım musiqi kollecində müəllimdir. Böyük qızı İlahə ali təhsillidir. İlhamə isə anasının sənətini seçib, musiqi müəllimidir. Oğlu İbrahim Türk Liseyində təhsil alır, kompüter mühəndisi olmaq arzusundadır.\nİldırım müəllim Vətənə, torpağa, elə, ürəkdən bağlandığı elmə, dostlarına, doğmalarına, tələbələrinə coşqun sevgi ilə yaşayır bu dünyada. Onunla söhbətimizdə zəngin dünyasını, böyüklüyünü, əsl ziyalıya xas xüsusiyyətlərini duydum. Məsləhətləri, orijinal fikir və düşüncələri, mülahizələri ilə tələbələrinə doğru-dürüst istiqamət verir. O, ünsiyyətdə olduğu insanlara bütün varlığı ilə bağlıdır. İldırım müəllim necə varsa, elə görünür. Sadəliyi, təbiiliyi, səmimiliyi ilə seçilir.